Anak Dikandung Di Jemput Ilahi, Ambil Setahun Masa Untuk Ibu Ni Terima Segalanya.

Apabila terbaca luahan hati dari seorang wanita yang belum pun sempat mendakap anak yang baru dilahirkan, si permata hati telah dijemput Ilahi. Tentunya hati kecil sesiapa pun pasti akan tersentuh dan sayu dibuatnya.

Memang benar, dugaan ini memang cukup besar untuk ditempuh apatah lagi anak tersebut merupakan kelahiran sulung bagi pasangan Siti Nasuhah Muhamed dan Muhammad Hazwan.

Untuk mengetahui kisah lanjut pasangan ini, ikuti coretan yang ditulis olehnya. Hakikatnya nukilan tersebut  mengambil masa yang cukup lama. Setahun masa berlalu, barulah ibu ini mampu berkongsi kisah di media sosial. Bukan meraih simpati, namun baginya sebagai mengenang kisah manis dan pahit sepanjang bersama anak syurganya yang diberi nama Muhammad Yusoff.

~Al-Fatihah Anakku~
25/4/2017- 25/4/2018

Harini genaplah setahun pmergian putera kami Muhammad Yusuff Bin Muhammad Hazwan.. dan Ulangtahun kelahirannye yg ke 1 tahun..seorang yg kuat, manja dan seorang anak yang comel. Setiap kali 25hb stiap bulan pasti airmata ku mengalir tanpa sebab, bile tgok kalendar ohh putera kmi rindukan kami rupanya..
Hanya naluri seorang ibu yg dpt merasainya..stiap kali tiba 25hb sy hnya mampu melihat gmbr masa lahirnya smbil mbilang umurnye yg telah pergi stiap bulan smentara melihat org lain count monthsary anak stiap bulan bserta gmbr yg makin mbesar..

Ramai yg masih xthu knp anak kmi pergi.. Hanya yg terdekat saje yg mengetahui.. sy dh tekad bila sy dh kuat, sy akn critakan.. dan harini ckup setahun dan sy dh ckup kuat utk trima segalanya dan utk kenangkn kembali saat manis dan pahit bersama putera kami..

Mengandung selepas gugur

Sbelum kandungkn die, sy pernah kguguran yg pertama kali, mase tu baru 10mggu.. 2bulan lepas tu dpt rezeki mengandung lg.. Mengandungkn Yusuff ni sgt senang skali.. Alahan pun smpai 3bulan mcmtu je pastu ok.. masa ni xde masalah ap2 lg, pergi checkup klinik smua ok.. ksihatan sy pun ok xde masalh hb low ke high ke, kencing manis pun xde.. boleh dikatakan smua ok lah..

Ok, da nk masuk 27 mggu trasa mcm nk scan nk tgok jantina.. biasalah kte mesti excited nk thu kn. masa tu gedik nk g scan lua means scan klinik swasta sbb mgkin lebih nmpk kot..ok, dgn excited pergi, doc scan2 doc mcm senyap dan lama die scan baru die bsuara..die ckp ‘ puan tahu x yg air ketuban puan macam da kurang, dan sy xjelas nk tgok jantina nye’.. sy trus rasa xsedap hati.. doc tu ckp air ktuban sy bacaan die 8 jer.. mcm agak bahaya utk baby.. doc trus bg surat sruh pegi klinik yg sy checkup slalu tu harini trus..

Dh pegi klinik sy checkup tu, pun sama doc ckp btul air ktuban sy kurang dah tggal 5 bacaan nyer.. dorg trus buat surat sruh pegi hospital..then dgn hati xtenang rsa mcm nk menangis trus pergi serah diri kt hspital Sg Buloh yg pling trdekat.

Dekat sna dorg scan lg skali, dorg pun ckp bnde yg sama air dah kurang, pelbagai soalan yg ditanya, malah smua jawapan sy xde masalah, xde leaking or ap2 yg mbuatkn air tu kurang.

Luluh hati…
Pastu rjuk plak pakar dekat situ, Allahu jawapan yg sy xpenah terlintas yg kluar..Doc tu ckp die xnampak buah pggang sbelah.. luluh hati ni mendengar nyer.. rsa mcm nk pengsan kt situ trus.. trus berjurai airmata ni..rasa mcm xpercaya kndungan sy ad masalah.. tp doc ckp die pun xpasti.. smggu kne warded kt situ sbb nk pntau dan nk cucuk ‘Dexa'( ubat matangkn paru2 baby) incase klu kne brsalin awal..Dexa ni sakit sgt2, tp demi anak ku gagahkn jua.. sedih sgt waktu bile kenangkn bby ad masalah, kmi sama2 bjurai airmata sbb sedih dpt berita yg xdisangka2..

Dah masuk semggu kne warded, doc pakar situ call doc pakar yg lagi pakar bahagian scan baby.. so dapatla pakar dekat Hospital Klang.. Hati ni dah longlai sbb xsggup nk dgr keputusan yg sama lg.. tapi sbelum pergi serahkn diri ke sana, kmi cuba ikhtiar pergi scan swasta Kt Hospital Az-zahra dekat bangi, dgn harapan dorg ad peralatan canggih utk nampak segalanya.. Riak muka doc sama stiap kali scan perut sy, sy dh dpt agak mesti berita yg sedih jgk.. Doc situ pun ckp kndungan dlm bahaya, air ktuban awak sy dh xboleh kira brapa bacaan nye.. kluar dari blik doc, sy menangis semahu2nya, dah xhiraukan sesiapa dah sy rsa xkuat sgt, rsa lemah sgt..ok xpelah, pergi yg dekat Klang tu plak mggu depan..

Berjumpa pakar
First pegi sana, jawapan yg sama kami trima.. jawapannye xdpt tgok dgn jelas buah pggangnye.. andaian demi andaian doc berikan yg xsggup kami dgr.. sehinggakn doc minta utk buat ujian air ktuban utk tahu ap masalah sbnrnye..kmi buat solat hajat solat istikharah utk bg kputusan yg tepat smbil tnya kwn2, parents ap yg perlu dibuat.. so kmi decide utk xbuat ujian tu sbb tkut gngu kandungan..

Jadi bile kputusan itu sy buat, doc Klang tu ckp awk perlu tggung risiko, dan kne selalu pantau gerakan die.. dan last skali die tanya nk bsalin dekat mane..mase ni baru 8bulan..sy ckp je Hospital Serdang sbb dgr sana ramai pakar dan service ok skit..
so dpt surat pergi hospital situ plak.. penat kehulu kehilir dah xrasa sbb lebih pkirkan keadaan bby..airmata yg klua pun mcm smpai dh nk kering sbb tiap hari menangis..

Terus berikhtiar
Dah mcm2 ikhtiar tradisional la, amek air penawar la, mtk org kg, budak tahfiz buat solat hajat, dan mkn buah2 yg boleh bnykkn air ktuban.. bermacam2 cara dan ikhtiar kmi cuba..

Pergi je dekat hospital Serdang jumpa pakar sana, Alhamdulillah, ad sedikit positif dri doc situ, die ckp buah pggang nye ok jer, sy boleh nmpk dua… cumaa, air ktuban tu mmg skit.. bile dgr cmtu, rasa lega yg amat.. sbb baby ku sempurna tp masih diuji air ktuban ditahap yg xboleh baca..

Seminggu Warded

Doc nk warded smggu sbb nk tgok keadaan bby.. kne cucuk lg
dgn ‘Mexxa’ plak.. xthu btol x bacaannye.. tpi Mexxa tu Ya Allah sakit sgt , panas satu badann mgigil bdan ni.. dah la kne masuk ubat tu kena dlm laboor room.. xboleh wad biasa sbb nk guna peralatan dlm laboor room dan kne ad doc pantau stiap sejam..ok.. smggu admit kt sni.. hati ni xsenang duduk dah.. doc pun dtg ckp sy boleh kluar wad..
Sbb die tgok bcaan jantung baby ok, aliran darah smpai ke dia pun ok, gerakan ok mcm xde maslaah ap2.. so doc izinkn sy kluar wad tp stiap mggu kne dtg jupa pakar utk scan nk tgok keadaan..

Alhamdulillah kt sni sy dpt doc ppuan yg sgt baik, sopan dan sntiasa bg kata2 positif.. stiap mggu die scan die ckp baby ni aktif sgt la nk scan pun payah smpaikan terukir sedekit senyuman sy walaupun hati tgah resah. doc pun ckp die xboleh nk ckp knapa air ktuban sy sdikit sdgkn keadaan baby dlm ok..die ckp kte tgok nanti baby dh kluar, insyaAllah baby ok.. salu kata2 positif yg kluar dari mlut doc.. Doc da ckp die hnya tggu baby matang utk kluarkn die means kne bersalin awal.. awal tu mksudnye masuk je 9bulan (ckup2 37mggu) sy kne bsalin..

doc takut nk sruh sy bsalin pra matang sbb ksian kn bby, sbb bby masih ok kt dalam.. ok doc da bg surat utk bsalin tarikh 25/4/2017.. tapi doc dh ckp awk kne ceaser sbb kepala bby kt atas.. dia masih songsang.. xboleh nk bsalin normal.. Allahu, xkuatnye ak nk hadapi pembedahan plak..

Sehari sbelum sy dh kne warded, perasaan time tu Ya Allah, berikan la ak pluang utk bsalin normal, pusingkan kepala anakku kebawah.. doa xhabes2 , solat sunat suma dh buat.. Tp dah ini takdirku.. scan kali terakhir, kepala bby still kt atas.. so kne operate jgk..

Mlm tu berpuasa lah sy utk jalani operation pagi esk.. doc dh ckp sy giliran yg last skali iaitu lepas zhor.. ad 5 org kne ceaser hari trrsebut..ok sy trime dgn reda.. suami sy pun ulang alik2 die dtg tgok sy.. dh ckp kt die bsalin lepas zhor.. so die akan dtg tgahri la dgn mak ayah.. tp mlm tu Tuhan saje yg tahu, sebak xterkata sy duk bbual dgn baby smbil usap perut, stiap kali sy bckp die bergerak, seolah2 die pun nk berborak dgn sy.. sy hepy sgt.. sbelum2 tu pun die salu bg rangsangan bile sy bckp, mmg anak yg dgr kata maknya..

Tiba-tiba sakit
Ok smbung balik, dlm pkul 11 lebih mcmtu sy rsa sakit2 kt perut, sy xthu sakit knp.. rsa nk buang air besar, pegi2 xnk buang plak.. smpai xboleh nk tdo lgsung mlm tu.. tp anak sy dlm perut tu lah teman kn, bergerak xhenti2.. xthu knp aktif sgt.. smpai kesubuh die bergerak.. tp smbil sy rsa xtahan dah sakit tu.. pggil nurse pun die ckp xde pape sbb die ingt sy sakit perut biasa.. sy ni xthu mcm mne contraction, sy pggil nurse lain utk cek sy, die ckp sy ni contraction ni, awk xboleh bsalin normal sbb songsang.. so emergency dorg tolak sy ke bilik OT pagi tu pkul 8.. sy sempat msg sepatah je gtaw suami sy perlu ditolak ke bilik OT..

Smbil ditolak sy dh menangis sbb sakit yg sgt dan menangis ketakutan kne operate zikir xhenti2 dmulut sy spaya diselamatkm smuanya.. Dlm bilik OT tu sy rsa dorg dh kluarkn bby, sy xsabar nk tgok bby.. tp da lama2 skit dorg xtunjuk lgsung dekat sy, nurse dtg cuma ckp dah selesai, sy tolak awk ke bilik lain utk rehatkn diri.. Tapi sy tetap xpuas hati, sy nk tgok baby sy. Hati sy dah resah mane baby sy.. dah xsedap hati knp dorg xbg sy tgok baby sy.. smbil baring blik sebelah sy duk angkat2 kepala ni nk paggil sapa2 yg lalu nk tnya pasal anak.. smpai sy trmuntah sbb dh angkat kepala sbb nurse dh pesan jgn tggikan kepala takut muntah.. sy dh xhrau dh sbb nk tgok bby..nurse tu pun ckp nanti doc pakar dtg gtaw awk keadaan bby..

Dtg la pakar dekat sy berehat, die ckp ‘puan rehat baik2 yea, anak puan ada dekat icu skrg, die ad maslah skit, die dgn ayah die kt sana..sy dh explain dekat ayah die..nti puan dh boleh bgun boleh la pegi tgok..’ hati ni trus rasa lega skit sbb die bsama ayah die..
walaupun trtanya2 knp duk icu.. dlm kepala sy pkir positif je masa tu.. ‘alah anak org lain ad jgk masuk icu, nti boleh klua la tu’ itu je sy pkir.. perasaan xsbaar nk bagun nk tgok jer.. sy bsalin dlm pkul 9 pagi.. sy ditolak naik ke wad biasa dlm pkul 11 mcmtu..

Mata semua orang merah…
Dah kat wad, suami sy dtg jenguk sy dlm pkul 12.. sy tnya mane ank.. die ckp kat icu, ank ok insyaAllah.. lega sy dgr.. tp sy pelik time tu, mata die merah.. sy hnya pkir mgkin die sedih anak masuk icu je kot..positif je yg sy pkir..tp mak ayah dtg salam dgn sy smua mata merah, sy tnya knp nk sedih ank duk icu je pun.. masih positif..dlm ksedihan tu sy tgok suami sy kelam kabut duk jupe nurse sbelah sna.. sy pkir positif lg mgkin die nk tnya bile anak boleh wt naik wad kot..

Tak lama kemudian, nurse dtg nk cek keadaan sy.. die terlepas ckp ‘ nanti puan dh boleh bgun boleh la tgok arwah kt bawah’ Ya Allah.. sy xbrape paham ayat nurse tu.. nurse tu pun terkejut sbb sy masih xthu keadaan sebenar hati sy dh berdegup kencang, ayah sy dan suami sy trus cepat mndekati sy smbil peluk sy.. smbil bisik dgn sy ‘bwk mengucap sygg.. anak kita dh pergi tggalkan kter’ sy xsggup nk gtaw td sbb tgok awk masih lemah’.. sy meraung sepuas2 nya kat situ.. sy rasa mcm nk bangun trus nk pergi tgok anak sy

Rupanya msa pkul 12 yg die mata merah2 dtg jenguk sy tu bby da mninggal
die sdg nk bbincang dgn ayah mcm mne nk gtaw dkt sy Doc xbg sy bgun sbb patient baru lepas operate kne 6jam baru boleh bgun.. Ya Allah ujian apakah ini.. aku xkuat masa ni rasa nk pengsan jer..menangis xberhenti.. doc dtg explain anak sy ad masalah paru2 nye lemah.. kami dh cuba bantu bg saluran pernafasan, tapi die bertahan 3jam saje.. die ckp baby lemah pernafasan die slepas ptuskan tali pusat tersebut.. maknanya selama die aktif dlm perut, die hnya bergantung pada diriku 100%.. sbb tu die kuat dlm perut..manjanye kamu dgn mama

Sy meronta2 nk bangun nk tgok bby kt forensik, sbb bahagian forensik xbg wt naik atas sbb die ckp ikut prosedur mayat xboleh bawak naik wad..suami sy berkali2 pegi pjuk sruh bawak naik sbb sy nk kucup die kali terakhir sbelum di bawak kebumikan kt kg.. dorg still berkeras.

suami sy cuba pjuk doc plak spaya keciankn sy nk jumpa anak sy..last2 doc tu pegi bbincang bhagian forensik baru dorg benarkan..Dlm pkul 6 ptg mcmtu,dlm ksibukan bunyi bising, sy tdgr troli ubat mcm tgh bergerak , dan dlm masa yg sama sy dpt rasakan seolah2 anak sy tgah berlari utk dpatkn sy,

Ya Allah, sgguh perasaan ku betul.. troli td sbnrnya bawak anak sy utk jupa sy.. sy xboleh bgun dr katil cuma boleh tggikan bahagian belakang.. trus sy dakap trus sy cium die puas2.. diteliti tgn kaki nye.. Ya Allah, sempurna nya kamu syggg.. tp Tuhan lebih syggkn kamu mama redha dgn pmergian kamu nak.. pergilah jumpa Penciptamu syggku..

lepas pd tu suami sy minta izin utk bawak balik arwah utk kebumikan di kg.. Tp sy kne stay di hspital lg sbb bdan sy masih lemah.. suami sy bawak balik mlm tu jgk ke kg.. Sy merayu utk balik jgk sbb sy nk tgok anak dikebumikan. Allahu, Tuhan saje thu perasaan sy xdpt balik utk mandikan jenazah dan tgok kali terakhir sbelum dikebumikan.. Allah sedang uji sy lagi..

Smpai ke harini sy bangkit, bina hdup sy smula.. cuba kuatkn diri demi org2 yg sy syg disekeliling sy.. sehinggakan sy cipta WANITY WEDDING CONCEPT tersebut sbb ingin cari masa yg tluang utk bnde2 yg sy minat utk sy kurangkan kesedihan sy..

Alhamdulillah makin hari makin kuat.. Allah Maha Mendengar.. Harini 25/4/2018 sy bgun pagi dgn rsa sebak sbb terkenangkn harini hari kelahiran dan pemergian die.. Tapi sesampai di ofis, sy dpt berita gembira dimana suami sy dpt kerja yg lebih baik dari yg sekarang, pangkat yg lebih tggi… berita yg selama ini kami tggu.. genap setahun Engkau gantikan dgn tangisan kegembiraan pada hari yg sama.. Syukur padaMu Ya Allah.. Engkau Maha Mendengar dan Maha Mengasihani hamba2Mu.. Terima kasih Ya Allah..

Terima kasih sbb jadikan sy seorang hamba yg kuat

Terima kasih kerana sudi membaca coretan ku..ingatlah, Allah Maha Adil.. Dia datangkan hujan lebat ribut petir, disebalik tu Allah dtgkan pelangi kepada kiter.. renung2kan diri masing2..

SELAMAT ULANGTAHUN YG PERTAMA ANAKKU

AL-FATIHAH ANAK SYURGAKU

MUHAMMAD YUSUFF BIN MUHAMMAD HAZWAN DALAM KENANGAN

Dan ini pula perkongsian kisahnya bersama keluarga.my. apabila dihubungi baru-baru ini.

“Perkembangan terkini Kehidupan sy skrg alhamdulillah bertambah baik..lepas sy kehilangan anak, Alhamdulillah Allah kurniakan sy idea dan sdikit bakat dlm mghias pelamin disamping minat sy dlm bidang trsebut..Alhamdulillah sy buka perniagaan sy Wanity Wedding Concept trsebut demi arwah ank sy sbb sy nak mengisi masa lapang sy.. sy xnak dia sedih sy meratapi pmergian dia stiap masa..

Saya masih xde anak sbb doc nasihatkn sy utk rehat 2tahun sbb sy ceaser masa lahirkan arwah.. insyaAllah bulan 4 tahun depan ckup 2thun baru sy merancang nk tambah.. tp incase klu Tuhan bg skrg pun sy trima dgn hati terbuka.”

“Klu sy rindukan arwah, sy hnya boleh tgok gmbr dia yg ada, hnya boleh cium kain lampin yg last die pakai dan sntiasa baca Yasin utk dia.. itu je yg mampu sy buat..

“Doakan sy ad rezeki dikurniakan zuriat yg sihat..Aminn”-Siti Nasuhah


Asyik Serangga Atau Haiwan Masuk Rumah, Ini Cara Pasang Jaring Pada Pintu Grill, Mudah Aje!

Bagi yang mempunyai kediaman yang mengunakan pintu grill tentu pernah mempunyai masalah serangga masuk dalam rumah. Malah kadang kala, kucing pun boleh masuk.

Memang rasa tak selamat jika dibiarkan pintu grill terbuka begitu aje tanpa ada sesiapa di ruang tamu. Bosan juga pintu asyik tertutup je, rasa macam duduk dalam ‘gua’ aje, udara pun tak masuk.

Menarik dengan perkongsian daripada Encik Omar menerusi grup Tukang Apa Hari Ini, dia menunjukan cara untuk memasang jaring pada pintu grill.

Nak tahu caranya jom lihat perkongsian beliau.

Projek pasang nets. Dah pasang nets tak risau serangga atau haiwan masuk masa buka slider habis..musim panas ni buka je slider luas² dapat dapat sejukan rumah.

Dapat kurangkan penggunaan aircond, jimat elektrik. Privacy juga masih terjaga sebab dari luar tak berapa nampak dalam rumah.

Nak pasang jenis magnet strip kos agak mahal, so guna cara ni.
Semoga perkongsian ini bermanfaat

Bahan yang di gunakan
1.Jaring
2.Elektrik PVC cover petak paling kecil
3.Screw
4.Sedikit gam dunlop

Cara pasang jaring

Guna drill untuk memasang net pada pintu slider .

Grill tengah tak pasang cover atas pvc sebab gap antara grill ngam-ngap untuk pvc bahagian bawah sahaja. Nampak screw tapi bahagian tu agak terlindung tak  nampak sangat

Bahagian mangga ni buat frame, lepastu potong nets ngam² frame dalam..nanti boleh buka dan tutup.

Dari luar rumah, tak nampak dalam. Masih dapat jaga privacy.

Bahagian bawah adalah bahagian bergerak so attach dengan pvc case juga sebagai pemberat dan akan rapat ke lantai..gam nets dan pvc..bahagian hujung pvc yg bertemu buat runcing sebab masa buka grill nanti dia akan bertindih 1 sama lain.

Bahagian hujung pvc buat runcing

Bahagian stopper grill ni kena pasang nets dari luar

Bahagian atas, nets masukan dalam rail

Grill kat dapur buat juga…boleh buka je pintu belakang selalu untuk pengudaraan yang lebih baik..sejukan dapur


Kolesterol Tinggi? Tolong Amalkan Ini Kalau Nak Selamat!

[su_highlight background=”#eff261″ color=”#242121″]Umumnya, kenaikan kadar kolesterol dalam badan seseorang adalah berpunca daripada pola pemakanan harian yang kurang sihat. Pun begitu, paras kolesterol juga boleh diturunkan malah dicegah sebelum menjadi lebih serius hingga membawa kepada penyakit jantung mahu pun stroke.[/su_highlight]

Melalui perkongsian Lin Zalikha ini mudah saja. Wanita ini menjadikan jus minuman ini sebagai amalan harian untuk menurunkan paras kolesterol.

Bahan-bahan

30 ulas bawang putih – yang besar-besar

5 biji lemon – dipotong sekali dengan kulit

Caranya

1. Kisar semua bawang putih dan lemon dengan 1 liter air.

2. Masak sampai mendidih.

3. Simpan dalam peti sejuk.

[su_highlight background=”#b9d82e” color=”#242121″]Amalkan Sebelum Sarapan[/su_highlight]

*    Setiap pagi ambil 10 atau 15 ml (lebih kurang 1 penutup plastik) dan minum.

*    Pada yang tak boleh minum, boleh campurkan dengan sedikit madu.

Sumber FB Lin Zalikha


Wanita Ini Kongsikan Petua Segarkan Kembali Wajah Guna 3 Bahan Di Dapur. Yang Ada Masalah Kulit Berminyak Pun Boleh Cuba!

Kesibukan dengan urusan rumah tangga dan anak-anak membantutkan ibu-ibu dalam mengambil berat bab penjagaan diri.  Apa lagi nak ke spa untuk memanjakan diri.

Sibuk macam mana pun, kena juga curi sedikit masa untk belai wajah, usah biarkan ia kusam tak bermaya, tamabh-tambah lagi jika anda penat menguruskan segalanya.

Jom kita cuba petua masker mudah yang dikongsikan oleh Puan Yanie Rosdi ni jika mahu menyegarkan muka dan sekaligus mengembalikan rasa ceria.

Hanya dengan menggunakan bahan yang ada di dapur tak perlu anda ke spa jika tiada masa. Selain menyegarkan kulit, masker ini juga sesuai buat anda yang memiliki kulit wajah jenis berminyak.

RAHSIA HAPUSKAN KULIT BERMINYAK

Jarang orang buat camni.tapi sangat berkesan.
Tak percaya cuba u buat sebelah muka dan tengok perbezaannya nanti.

Masker Untuk Kulit Berminyak

Cara membuat:

Cara nak buat masker ni senang je.

Mula-mula, campur dan gaulkan semua bahan sehingga membentuk pes.

Lemon tu optional, untuk wangikan dan tambah kesegaran. Kalau tak ada pun tak apa.

Kemudian, oleskan pada bahagian muka dengan rata. Muka akan terasa sejuk je.

Selepas itu, biarkan selama sekurang-kurangnya 30-45 minit atau sehingga kering. Seeloknya buat masa nak tidur, senang sikit tak perlu nak bergerak-gerak.

Wajah anda akan terasa lebih segar, bersih, bebas minyak dan makin berseri walaupun dengan solekan yang paling minima. Yalah, kita yang ada anak 4 orang ni kadang-kadang mana sempat nak make up setiap kali keluar, kan?

4. Bilas dengan air suam

Selepas bilas dengan air suam, wajah akan menjadi segar seketika, bebas minyak dan makin putih berseri.

Cuba amalkan 2-3 kali seminggu untuk kesan yang lebih memberangsangkan.

Tip Kesihatan:

Oatmeal, selain baik untuk jantung dan menyerap minyak atau kolesterol berlebihan, ia juga bagus untuk mengurangkan minyak di wajah.

Telur memiliki fungsi untuk mengecilkan pori-pori di wajah sehingga mengurangi pengeluaran minyak yang berlebihan.

Gunakan campuran oatmeal dan telur (putih telur) sebagai masker wajah untuk perawatan kulit berminyak.


“Hadiah Paling Mahal & Terindah.” Anzalna Nasir Tampil Berhijab Surprise Sempena ‘Birthday’’ Suami, Ramai Titip Doa!

Seorang lagi Selebriti mengambil keputusan untuk berhijab. Perkongsian Anzalna menerusi laman Instagram membuatkan ramai yang meluahkan rasa syukur dan mengucapkan tahniah kepada isteri kesayangan Mohd Hanif ini.

Dalam posting terbaru pelakon tersebut, dia telah menyambut hari ulang tahun suami tersayang Hanif Zaki bersama ahli keluarga.

Dia juga memberikan ucapan yang cukup romantis buat suaminya dan sempat memaklumkan akan ada banyak kejutan buat Hanif.

Menerusi kapsyennya, ibu kepada seorang cahaya mata ini  mengharapkan semoga  penampilannya terus Istiqomah selain turut mengucapkan selamat hari lahir buat suaminya.

Dalam pada itu, ramai yang menitipkan doa dan mengucapkan tahniah buat penghijrahan Anzalna.


Bahagia Itu Bila Suami Isteri Saling Belajar Mendengar. Begini Cara Sayang Makin Utuh.

Apabila menyebut tentang bahagia tentu terbayang akan pasangan yang saling hormat dan sikap tolak ansur satu sama lain. Bukan itu, sahaja, sikap pasangan yang saling belajar mendengar apa masalah memberi bahagia tanpa sempadan.

Begitu perkongsian yang dipaparkan oleh Mohd Fhais mengenai sikap suami yang kena belajar mendengar. Jom ikuti perkongsiannya yang sungguh inspirasi.

Lelaki Kena Belajar Mendengar !

Ada satu hari saya perasan isteri balik kerja dalam keadaan tak tentu arah. Berbeza sekali raut wajah ok dia dengan raut wajah pada hari tu.

Sah comfirm, mesti ada yang tak kena ni !

Saya pun mula jadi detektif. Satu persatu saya selidik apa yang berlaku pada dia mengunakan 3 step mudah ni.

1 – Engage ( libatkan diri )

Dah nampak isteri mood tak ok, cepat cepat la datang dekati dia. Dapatkan perhatian dia. Mulakan dengan tanya soalan mudah.

” Syg dah makan ? “, confirm dia jawab.

Elakkan la tanya begini waktu mood tak ok.

” Syg kenapa ? “

” Syg ada masalah ke ? “

Soal begini bukan nak libatkan diri tapi macam minta nak kena sebat dengan hanger je. Elakkan la kalau boleh.

2 – Explore ( teroka apa dalam minda )

Cara terbaik untuk explore adalah dengan buat isteri bercakap. Lebih banyak dia bercakap maka lebih banyak kita boleh teroka.

Contoh kes saya,

” Syg hari ni jaga icu lagi ? “, Saya

” Aah “, isteri

Bila isteri jawab, sambung lagi tanya soalan lain sampai la dia bercakap sendiri tanpa di tanya.

Jangan risau, kalau kita terus tanya dan tanya lambat laun isteri akan bercakap juga. Sampai la isteri dah mula pot pet pot pet.. Separuh tugas kita dah selesai.

Selesai sudah bahagian mudah. Sekarang bersedia untuk bahagian yang susah.

3 – Listen ( dengar )

Yup! Step 3 ni kita cuma perlu dengar dengar dan dengar. Tak perlu bagi jawapan, jangan bagi arahan atau beri pandangan.

Hanya pasang telinga, fokus pada muka isteri dan dengar dengan hati.

Nampak mudah tapi sebenarnya ramai yang gagal mendengar.

Nak jadi pendengar yang baik kena ada 4 perkara ni :

i – Berhenti dari buat kerja lain. Simpan telefon. Fokus pada luahan isteri.

ii – Mata ke mata, kena ada eye contact dengan isteri. Bukan isteri bercakap mata kita pandang tv.

iii – Bila isteri meluah tu tunjukkan minat. Walaupun tak faham, pastikan ada interaksi. Balas oh begitu, yeke syg, serius ke ni, patut la..

iv – Buat “paraphrase” iaitu ulang balik apa yang isteri cakap mengunakan bahasa kita sendiri. Tujuan paraphrase adalah supaya kita faham apa yang isteri duk luah tadi.

Lepas buat 3 step ni bukan sahaja dapat tahu apa masalah isteri, malah mood dia pun akan jadi stabil balik.

Oh, rupanya isteri saya ni duk risau sebab anak buah kena tahan wad lama sangat. Tu la puncanya.

Lepas dia dah luah kerisauan tu, raut wajah yang muram tadi bertukar ceria dah.

Kalau nak tahu emosi wanita ni boleh di ibaratkan macam “Tumor” kalau tak di rawat dari awal lama-kelamaan dia akan membesar dan membesar sehingga beri kemudaratan pada diri sendiri dan kita juga.

Masa dah mula nampak benjolan tumor ( emosi ) tu muncul cepat cepat la rawat. Jangan biarkan dah jadi bahaya baru nak kelam kabut merawat.

Berhasil sungguh tau 3 step ni! Cuba dulu baru tahu. Bila nampak isteri muka ketat jangan menjauh, tapi dekatkan diri dan pulihkan emosi isteri ni dapat pahala tau.

Gud luck!

Korang share la post ni kat orang lain juga mana tahu dapat beri manfaat pada diorang juga.

Sumber: FB Mohd Fhais


Terlalu Bahagia Jadi Penyebab Perkahwinan 9 Tahun Terlerai! “Orang Cemburu & Hantar Sihir Pemisah”

Dah jadi lumrah, dalam hubungan suami isteri itu pasti akan ada ujian yang perlu mereka hadapi. Kalau sebelum ini kita lihat laporan, pasangan yang berkahwin terlerai hubungannya disebabkan mereka sudah tiada persefahaman, atau hatinya dah berpaling pada yang lain.

Namun, lain pula bagi individu ini yang tiada masalah dalam perhubungannya bersama pasangan tetapi perlu berpisah dek kerana sifat cemburu orang lain sehingga sanggup hantar sihir pemisah pada mereka.

Kisah ini dikongsikan sendiri oleh wanita ini di laman Tiktok miliknya, di mana dia menyifatkan suaminya seorang yang sangat baik dan memahami. Namun siapa sangka, rumah tangga yang dibina selama sembilan tahun terputus di tengah jalan dipercayai angkara sihir pemisah. Wanita ini mendakwa ada individu cemburu melihat kebahagiaannya bersama suami.

“Orang lain bercerai sebab tak bahagia tapi aku, terlampau bahagia. Suami terlalu baik, terlalu bahagia sampai orang cemburu dan hantar sihir pemisah.” tulisnya dalam video yang dimuat naik.

Dalam perkongsian lain, wanita ni bercerita lebih lanjut dengan mendakwa badannya sering sakit disebabkan sihir meskipun pelbagai usaha telah dilakukan termasuklah pergi berubat. Tetapi kini, dia sudah tidak mampu bertahan dan memilih untuk mengudur diri dengan berpisah dengan suami tercinta. Wanita ini turut berkongsi rakaman di Pejabat Agama Jajahan Pasir Mas untuk proses perceraian.

“Tapi lagi sakit dihari ini bila terpaksa bercerai dan berpisah dengan orang yang kita sangat-sangat sayang. Susah dan senang, perit jerih hidup dari susah dulu hanya makan nasi berlaukkan bilis. Aku bisa bertahan disisinya hingga dia senang. Tapi angkara sihir, aku mengalah.” tambahnya.

Meninjau di ruangan komen, rata-rata meluahkan rasa simpati dengan nasib malang yang menimpa pasangan ini. Ada di antara mereka menitipkan doa agar pasangan ini diberi kekuatan menempuhi ujian dan berharap agar pasangan ini akan bersatu kembali.


Adam Corrie Rai Sambutan Hari Jadi Anak Pertama Pada Usia 50 Tahun.

Meriahnya lihat sekitar majlis hari jadi anak pelakon yang sinonim menerusi watak antagonis, Adam Corrie baru-baru ini ada berkongsi foto momen dirinya sekeluarga menyambut ulang tahun kelahiran pertama anaknya, Adam Fateh.

Genap usia setahun setelah dilahirkan 11 Julai tahun lalu. Meriah majlis sekitar sambutan hari jadi anak pasangan ini setelah menunggu kelahiran anaknya sejak 10 tahun lalu. Sweetnya.

Ikuti gambar sekitar majlis sambutan hari jadi anak Adam Corrie.

MERIAH


“Kesiannya Si Kecik Terkeluar Dari Landasan.” Aksi Johan Raja Lawak Tertidur Jaga Anak Cuit Hati Netizen. Memang Win!

Sebut sahaja namanya, pasti semua golongan usia mengenali Johan Raja Lawak. Tak kurang isterinya, Ozlyn yang sering memuat naik kisah kehidupan mereka sekeluarga.

Baik video mahupun gambar yang disertakan bersama caption yang cukup melucukan mencuit hati netizen membaca.

Menurut Ozlyn, dia meminta suaminya menjaga anak-anak buat sementara kerana ingin menyiapkan urusan dapur.

Namun, apa yang berlaku selepas itu, Ozlyn melihat anaknya, Moleiq berada jauh dari tilam manakala Johan yang tidur dengan nyenyak di atas tilam tersebut.

“Kasihnya isteri taat pada suami, kasihnya ibu membesarkan anak, kasihnya ayah… haaaaaa tu diaaaaaa…. dia sedap membutaaaa atas tilam sampai tak sedar anak kecik terpelanting jaaaaaoooooooooohhh dari tilam…. mangkaqqqqqqq!!

“La nih terus rasa kasihnya isteri elok pelangkong suami?… hareyyyyyy tol.. aku ilang kejapppp jek… mintak tolong jaga dan tidurkan anak2… aku nak kemas dapor.. dan nih hasilnya..???♀..

“Sape penah kena mcm nih?? Laki yang kita harapkan rupanya  takleh harap??♀?  tak tau la nak libas dulu ke nak gelak ke nak nangis,” tulis Ozlyn dikapsyennya membuatkan netizen terhibur.


Tak Jalan Paksa Anak Untuk Solat, Ibu Ayah Boleh Tukar Cara Buat Macam Ni!

Nabi Muhammad SAW menyuruh ibu bapa ajar anak solat bila sudah berumur 7 tahun dan pukul kalau tidak solat bila umurnya 10 tahun. Tapi sebaiknya sebelum mencecah usia anak 7 tahun, kita kena dedahkan anak dengan amalan solat.

Bagaimanapun untuk membiasakan anak-anak kecil solat ada caranya. Bukan hanya sekadar suruh tetapi perlu buat sesuatu pendekatan yang boleh menarik minat anak untuk belajar solat dan seterusnya menjadikan rutin harian.

Berikut dikongsikan tip untuk ajar anak kecil bersolat. Lagi awal dibiasakan lagi mudah. Jangan risau bab kesempurnaan kerana ia boleh diperbaiki tetapi yang utama adalah DISIPLIN.

1) Biasakan solat depan anak

Bila ada anak kecil, kebanyakan kita lebih selesa untuk solat di dalam bilik. Namun dalam situasi ini, sebaiknya kita perlu biasakan anak untuk lihat ibu bapanya solat. Anak-anak kecil akan mudah belajar dan cepat meniru perbuatan kita.

Betul ada masanya anak kecil akan memanjat belakang badan, baring atas sejadah, menarik kain telekung dan sebagainya. Sebaiknya bersabar sikit kerana fasa ini akan berlalu bila anak semakin besar.

Bila setiap hari kita terangkan yang elok-elok untuk mereka, lama kelamaan anak akan faham dan tak menganggu ibu bapa lagi.

2) Ajak anak solat

Selalu ajak anak solat bersama. Contohnya “Abang, adik dah azan. Jom kita solat sama-sama nak tak?”

Ajakan ini untuk bagi anak rasa diri diperlukan untuk sama-sama solat. Dari situ, baru rasa keseronokan yang tinggi setiap kali diajak solat.

3) Ajarkan anak mengambil wuduk

Selepas ibu bpaa ambil wuduk, ajar sekali anak cara berwuduk. Bila setiap hari mereka dilatih, Insyaallah anak akan mampu buat sendiri dengan turutan yang betul.

4) Beli sejadah, telekung atau kopiah khas

Terdapat pelbagai cara untuk pastikan anak-anak bersemangat untuk solat. Kita sebagai ibu bapa perlu kreatif untuk menarik minat anak. Antaranya boleh belikan sejadah yang comel atau telekung khas.

Kini dah banyak pilihan sejadah yang cantik dan menarik untuk anak-anak. Misalnya sejadah keluaran NAWAITU yang menawarkan pelbagai koleksi untuk semua peringkat umur bermula dari kanak-kanak sehinggalah dewasa.

Menariknya mengenai sejadah NAWAITU ini ia menggunakan material daripada foam serta anti slip di setiap permukaan belakang sejadah.

Material memory foam yang tebal dan lembut, mampu menahan daya tekanan dan sejadah kembali ke bentul asal untuk memberi keselesaan yang maksimum ketika beribadah, serta memberi galakan dan semangat anak-anak apabila solat. Bukan itu sahaja, khasnya sejadah NAWAITU ini juga boleh digantung selepas solat.

5) Berikan pujian

Berilah anak pujian untuk setiap usaha yang dia lakukan walau hanya solat 1 rakaat sahaja. Pujian sebenarnya memberi kesan motivasi yang sangat besar pada diri anak. Bila mereka termotivasi, dengan sendiri mereka akan solat tanpa disuruh suruh.

6) Bersabar

Nak mengajar anak cinta solat semuanya mengambil masa. Kita sebagai ibu bapa kena sabar dan istiqamah dalam mendidik anak agar cinta kepada solat.

Jadikanlah rumah kita sebagai sekolah ibadah pertama anak-anak. Sesungguhnya solat akan mencegah kita dari kemungkaran. Apa yang penting terapkan disiplin, dengan izin Allah perlahan-lahan anak akan memahaminya.


Wanita Ni Kongsi Pengalaman Apa Yang Dia Uruskan Selepas Suaminya Meninggal Dunia

Tidak dinafikan kebiasaannya urusan mengurus kewangan keluarga, suamilah yang memainkan peranan penting hingga ada antara isteri merasakan tidak perlu lagi ambil tahu hal-hal berkenaan perbelanjaan isi rumah, bayaran bil  dan sebagainya.

Serba serbi terasa cukup dirasakan bila suami persiapkan makan pakai anak-anak dengan sempurna, lantaran itu biasanya isteri selesa untuk fokus dalam hal  mengurus rumah tangga berbanding  dalam hal pengurusan kewangan.

Pun begitu hidup ini tidak selamanya kekal berdua dengan pasangan, pasti akan tiba masanya salah seorang akan dijemput pulang ke negeri abadi. Siapa yang dahulu, siapa yang kemudian, semua itu rahsia Allah.

Andai suami yang pergi dulu, terpaksalah si isteri menggalas dan menguruskan kesemuanya. Sememangnya itu adalah ujian yang sangat berat dan sukar untuk dilalui oleh sesiapa pun wanita bergelar isteri.

Begitulah juga yang ditempuh oleh seorang wanita bernama Dr Zaiti Arshad,  apabila tiba-tiba suami tercinta pergi buat selamanya.

Menerusi perkongsiannya di facebook, beliau menceritakan tentang pengalaman yang dilaluinya selepas ketiadaan suami disisi yang mana sebelum ini semua urusan berkaitan kewangan keluarga diuruskan sepenuhnya oleh arwah suaminya.

Bersama kita ambil panduan dan pengajaran melalui perkongsian daripadanya.

Selepas Suami Meninggal, Ini Isteri Perlu Buat

21/3/21, tarikh mengubah segalanya dalam hidup. Ditinggalkan

My husband was sleeping with me that night.. Bawak ronda-ronda then makan kat kedai pak chot petang tu, sempat call pomen aircond nak repair aircond estima. Maghrib kami solat jemaah untuk kali terakhir, Isyak dia bawak zarief solat di masjid alwi. 6am dia bercakap dengan saya, ‘sayang, abang susah nafas’, 7am his death was pronounced after 30 minutes cpr.

Perasaan? Takut

Saya seorang isteri yang sangat dependant, saya tak pernah tau berapa banyak suami bayar kereta, rumah, all the bills tiap-tiap bulan. Boleh dikira masa dia ada berapa kali saya isi minyak kereta. Berapa banyak duit yang dia allocate untuk simpan..

Macam mana nak bayar bill air pon saya tak reti.. Tak tau, tak reti.. Dari awal kawin kami dah setuju, dan saya redhakan duit gaji kami berdua dia manage untuk selesaikan keperluan rumah tangga kami.

Saya takut, macam mana saya nak teruskan hidup? Dia dah takde.. I cant sleep for the first few night. Otak saya berfikir macam-macam. Yang paling penting saya nak selesaikan hutang dia, so i wanna share my experiences after i lost him.

2 months before he left me

Saya dapat msg unifi ada bill tertunggak, so macam biasa, saya suruh dia bayar. He was doing his work at the computer, dia tegur saya sebab tak pernah ambil tahu pasal benda-benda ni, and my answer to him ‘ala, kan abang ada buat semua tu’. Dia senyum and told me, ni tengok abang dah buat excell dalam pc ni monthly expenses kita.. I didnt even take a glance on it untill 2 days after he passed away.

Step 1:
Senaraikan simpanan, harta, hutang yang Arwah ada

Suami saya ada
1. Simpanan dalam akaun bank M (akaun atas nama suami, tapi ada bukti transaksi dari akaun saya setiap bulan) – ini simpanan bulanan kami sama-sama, asalnya kami kumpul duit nak pegi jalan-jalan ke osaka, tapi sebab pandemik tak jadi. Then i was pregnant with Zaraa.. Setiap kali pregnant, kami akan simpan duit untuk baby yang bakal lahir, untuk urusan akikah and etc, so simpan dalam akaun tu jugak

2. Duit gaji dan elaun dalam Bank I

3. Rumah yang kami duduk sekarang shared loan atas nama saya dan dia – belum habis bayar

4. Kad kredit – BSN & bank islam

5. Kereta myvi – belum habis bayar

6. Motosikal – dah habis bayar

7. Sebidang tanah getah di perak

8. Simpanan tabung haji

9. Simpanan ASB

10. Personal loan – RHB & bank islam

Step 2:
1. Duit simpanan dalam akaun bank M & duit gaji dalam Bank I
Hari ke 2 lepas suami pegi, saya decide untuk bincang. Sebab mak ayah masih ada, jadi mengikut hukum, ada bahagian dia yang perlu saya bahagikan mengikut faraid. My concern was, kalau saya tak keluarkan duit tu, bila akaun dah beku lepas daftar kematian, duit tu kena tunggu bicara baru dapat. Saya bincang dengan keluarga, saya jelaskan bukan semua duit tu duit arwah dan saya nak keluarkan duit tu. Dan saya juga nak guna duit tu untuk bayar mana-mana hutang yang ada. Semua bersetuju untuk serahkan semua duit simpanan ni kepada saya dan anak-anak.

PENTING : perlu tahu nombor pin & password online banking pasangan masing-masing dan wajib bincang dengan waris yang terlibat sebelum buat keputusan sendiri. Especially kalau isteri tak kerja, banyak urusan berikutnya perlu guna duit.

Untuk duit dalam bank gaji dia, juga saya keluarkan. 2 minggu kemudian saya dapat surat dari majikan suami untuk bayar balik gaji yang telah suami terima, gaji March dibayar sehingga 31/3/21,suami meninggal pada 21/3/21, jadi gaji dari tarikh 21/3/21 – 31/3/21 perlu dibayar balik secara tunai. Jadi hal ni selesai.

Untuk urusan selanjutnya, cuma boleh diselesaikan setelah ada surat daftar kematian

Buat banyak-banyak salinan dokumen berikut
– surat daftar mati
– permit menguburkan
– salinan ic arwah
– salinan ic sendiri
– surat nikah
– sijil lahir & mykid anak-anak
– untuk pekerja kerajaan yang masih ada ibu bapa masa meninggal, kena ada salinan surat beranak si mati & ic ibu/ayah (untuk urusan pembayaran ganjaran pencen)
Sediakan 1 fail khas, letak semua sijil asal & salinan dalam 1 fail.

2. Rumah (shared loan)
Rumah kami atas nama saya dan suami, maka 50% bahagian suami mesti difaraidkan. Yang ni saya belum selesaikan sebab ada beberapa prosedur kena buat di Pejabat Pusaka Kecil. Saya akan selesaikan selepas saya bersalin & i will share later.

Mengenai loan rumah (kami ambil bank loan, bukan loan kerajaan)
– insurance akan cover bahagian arwah, tapi bukan 100%. Sementara urusan selesai, masih kena bayar bayaran bulanan macam biasa (yang ni pun masih pending, mak buyung tak larat nak ulang alik pegi bank)

3. Kad kredit
BSN – bawa surat mati, kad kredit dan salinan ic arwah ke kaunter, bgtau nak check balance. Bawak duit siap-siap untuk bayar supaya dapat selesaikan hutang. Bila settle, terus gunting kad tersebut. Settle dalam masa 2 jam lebih kurang.

Bank islam – ada takaful, bawa surat mati, kad kredit & salinan ic arwah ke kaunter, isi borang dan tunggu proses dari bank islam ( ini saya belum dapat feedback dari bank islam). Tapi tak payah bayar.

5. Kereta myvi – ni pun masih pending, sebab kena masuk bicara di pusaka kecil. Road tax boleh renew untuk 6 bulan sahaja. Bayaran bulanan kena sambung bayar macam biasa.

6 & 7 – motosikal & tanah – pending

8. Simpanan tabung haji
Arwah suami memang letak nama saya sebagai penama. Bukan bermakna dapat duit kat saya semua ye, penama memikul tanggungjawab melangsaikan hutang dan membahagikan secara faraid.

Pegi ke tabung haji, bawak fail dokumen tadi. Urusan di kaunter tak ambil masa lama. Termasuk urusan pembatalan permohonan haji untuk arwah. Duit simpanan masuk terus ke akaun TH saya selepas 3 minggu.

Suami saya sentiasa pesan kepada saya, duit simpanan bahagi sama rata untuk anak-anak, tak kira lelaki atau perempuan, tapi anak kami semua lelaki. Saya tolak bahagian untuk buat badal haji dan bahagian faraid untuk diri sendiri, mak dan ayah pun serahkan bahagian faraid mereka untuk anak-anak kami. Boleh transfer direct ke akaun anak-anak.

Kalau tak nak transfer terus, make sure tulis amaun yang kita terima di satu tempat, ini amanah kita sebagai penama, selesaikan hutang arwah dan bahagikan selebihnya kepada yang hak, jangan pandang remeh menguruskan harta anak yatim.

Kalau akaun sendiri kita namakan pasangan yang meninggal sebagai penama, jangan lupa tukar penama kepada orang lain.

Ada 2 pilihan, sama ada nak dihibahkan atau menamakan penama. Saya pilih penama dan letak nama adik saya sebab anak-anak belum capai umur 18 tahun. Penama ni boleh ditukar kemudian. Selesai di TH.

9. Simpanan ASB
Kalau simpanan kurang dari rm10k, waris boleh tuntut di ASB, tapi kalau lebih rm10k,tuntutan kena melalui amanah raya. Simpanan suami tak sampai 10k, jadi urusan di kaunter sahaja. Selesai urusan, dapat cash duit khairat bergantung kepada jumlah simpanan arwah. Khairat tak perlu difaraidkan.

Duit simpanan tersebut masuk ke akaun asb waris yang menuntut selepas lebih kurang 3 minggu. Sekali lagi, simpanan arwah yang diterima mesti difaraidkan setelah tolak hutang yang perlu dijelaskan. Selesai di ASB.

10. Personal loan
Suami saya buat pinjaman ada takaful. Bawa dokumen tadi ke bank. Saya dah dapat surat dari RHB yang semua covered by insurance dan tak perlu bayar apa-apa. Untuk bank islam saya masih menunggu feedback.

Panjang lebar sharing hari ni. This is based on my experiences. Sahabat-sahabat saya Asilah Alqarny dan Wan Zaihana banyak sangat bantu saya. Walaupon sedih lepas dia pergi, saya gagahkan diri untuk selesaikan.

Semoga mengalir pahala untuk suami saya, kerana asbab kematian dia saya melalui semua ni dan jujur saya tak pernah ambil tahu tentang semua ni sebelum ni..

Jika Allah izinkan, ada lagi yg saya nak share later
Till then, mohon doa sahabat semua supaya Allah kuatkan rahim saya untuk membawa anak bongsu Faisal Pessot at least 3 minggu lagi. Anak yang hanya akan kenal daddy dari gambar dan cerita-cerita  kami… Anak yang kehadirannya hanya saya ketahui 10 hari selepas suami pergi.. Doakan kami ye..
With ❤
DrZaitiArshad
Isteri kesayangan

Jom turut serta bersama e-keluargagader Bonding Day #dirumahaje secara virtual untuk anda merasai seperti berada di Ripleys Believe It or Not Adventureland Genting Highlands dan beberapa lagi tempat menarik di Genting Highlands!

Bila anda join event ini, anda juga layak menerima 2 tiket Ripleys Believe It or Not Adventureland Genting Highlands secara PERCUMA untuk anda sekeluarga.


Akui Cuai Jaga Kesihatan, Wanita Ni Hampir Buta Gara-gara Asyik Cuba Makanan Tular Yang Manis!

“HAMPIR semua makanan tular di media sosial terutama makanan manis dan karbohidrat tinggi saya akan cuba kerana beranggapan masih muda dan tidak berisiko menghidap penyakit.

“Namun, ia memakan diri apabila disahkan menghidap kencing manis ketika berusia 19 tahun pada 2012 sehingga mengalami masalah penglihatan selain terpaksa mengambil insulin dan menghidap penyakit darah tinggi,” kata Sidah Omar Baki, 27.

Itu antara kenyataan yang dikongsikan oleh wanita ini di Harian Metro tentang bagaimana dirinya boleh menanggung derita penyakit diabetes hingga menyebabkan masalah serius pada penglihatannya.

Tidak mahu perkara sama terjadi pada orang lain terutamanya golongan muda, dia tanpa malu berkongsi kisah di akaun fb untuk dimanfaatkan dan dijadikan pengajaran.

PUNCA.

Ramai yang ws saya tanya PUNCA sakit mata saya. Tak nampak dah sebelah dan kabur teruk.

Okey, saya cerita. Walaupun sebenarnya saya malu untuk mengaku yang saya nie sakit. Muda-muda sudah sakit. Tapi kali nie saya buang malu saya tu demi kesedaran bersama. Dan jadikanlah apa yang jadi kat saya nie sebagai peringatan dan pengajaran untuk semua, lebih-lebih lagi untuk GOLONGAN MUDA dan pengidap DIABETES. ( sila lakukan pemeriksaan mata anda sekurang-kurangnya 2 kali setahun.)

Daripada boleh bekerja, tak boleh bekerja. Daripada boleh bawak motor, sudah tak boleh bawak moto.

2012, umur 22 tahun masa tu. Pergi klinik sebab ada masalah lain, tapi Doc check tekanan darah, TINGGI. Doc check gula, pun TINGGI. 19 bacaan gula time tu. Klinik swasta gais, Doc pun buat surat refers ke Klinik Kesihatan (KK). Dah settled semua dekat KK. So, follow up la kat KK untuk beberapa tahun.

Tapi nak dijadikan cerita, PUNCA masalah MATA nie. Saya tertinggal satu follow up. Saya buat tak tau. “nanti la g balik.” “Nanti la.. Esok la..” tup-tup dah habis ubat. Pun tak pergi lagi klinik sambung follow up. Time tu duduk cakap dekat diri sendiri dan orang, ” Takdok ape-ape la tak makan ubat, muda lagi. Sihat lagi nie. ”
Berdegil walaupun berape kali dah Nurse dari KK call. Jawapan aku, “okey-okey kak nanti saya pergi.” Tapi, tak  pergi pun.

2 TAHUN LEBIH saya tinggal ubat. Tanpa follow up Doc, tanpa ubat-ubatan kampung.

Hint pertama MATA nie bagi. SILAU. Masih buat tak tau lagi. Sebab aku boleh jalan, aku sihat lagi gais. Boleh merempit lagi, boleh bergelak ketawa lagi. Boleh bekerja lagi. Boleh menulis lagi. Yaa.. Semua boleh buat lagi time tu.

Hint ke 2, hint nie dah teruk kalau ikutkan.
Timbul satu tompok/bebenang kat mata. Dia bergerak sekali masa mata kita bergerak. Masa tu sebelum bulan puasa tahun lepas. Tapi benda tu sikit. Cepat hilang. Okey.. Aku buat tak tau lagi. Walaupun ade bagitau mak mata rase macam tak selesa. Tapi AKU BOLEH MELIHAT MACAM BIASE lagi gaiss… ANAK SULONG, DEGIL. Hahahaha..

Lepas tu bulan puasa, jadi lagi macam ape yang jadi sebelum nie. Ade timbul tompok/bebenang kat mata sebelah lagi. Kali nie penglihatan terganggu. Sebab benda tu besar sikit. Tapi SIDAH gais.. DEGIL. Buat tak tau lagi sampai la beberapa hari raya dah. Nak habis syawal dah time tu.

Time tu kebetulan ada follow mak BFF aku pun open house kedai spek. Kedai spek gais..
BFF aku pn, “Cdah pergi la check mata tu. Kena kabo rase tak sedap.” Aku nie nak tak nak terpakse dah. Hahaha.. Padan muke kan.

P la check silau, rabun ape semua tu. Time tu la tau. Sorang dari staff kedai spek tu bagitau, “Awak, mata awak mcm ade pendarahan dalam mata nie.” aku? Telan air liur rase kesat dah gais. Tapi tanya lg, “dah boleh buat ke spek nie?”
Staff tu jawab, ” Tak leh wak lagi spek awak. Awak kene g hospital check.” seminggu lepas tu baru ke hospital check.

Check punye check. Doc bagitau, “mata awak dua-dua sudah ade pendarahan dalam mata nie. Sebab tu sekarang mata awak jadi kabur.” masa nie bulan 7 2019.
Lps tu terus refers ke pakar Mata HSNZ, esoknye ke hospital lagi untuk laser dua-dua mata untuk kurangkan timbul salur darah baru dalam mata. Setiap minggu laser gais. 8 KALI LASER. Tapi tak ada kesan positif.

Mata makin kabur. Sampai la tahap sebelah kiri dah ganggu titik peka dan dah tak nampak. Sekarang nie sebelah kanan pun makin kabur.

Dan ujian darah dan beberape lagi ujian doc buat.
Doc bagitau, “Kesan dari kencing manis awak tak terkawal dulu, sekarang nie macam ade kesan ke buah pinggang awak Sidah. Buah pinggang awak bocor dah nie.”
Tapi alhamdulillah.. Masih bernasib baik tak banyak. Doc bagi ubat untuk repair.

Sekarang nie mata nie dah tarik saraf dah. Solution doc pun belum pasti lg.
Ade yang tanye, ” cdah tak tanya ke ade peluang okey balik macam dlu? ”
Tanye gais.. Tanye.. Tapi jawapan Doc, ” untuk pulih macam dulu tu takleh dah. Tapi boleh berusaha lagi.”

Tapi tu kata doc. Kita selagi boleh ikhtiar kita ikhtiar berubat. Selagi masih bernafas. In sha Allah tak akan give up.

Punca dia DIABETES gais. Jangan main-main dengan diabetes. Dia boleh menyerang banyak tempat dalam badan kita.

Moral dia sekarang. Tak kire MUDA atau TUA JAGALAH PEMAKANAN dan KESIHATAN.

Jangan sampai jadi macam saya. Nak menyesal pun tak gune gais. Jangan ingat muda kurus tak ade penyakit gais.

SELAGI TAK CHECK KESIHATAN JANGAN MENGAKU DIRI ANDA SIHAT.

Jadikan perjalanan aku sebagai pengajaran ye gais.

Terima kasih sudi baca.

Ya Allah, Kau tabahkanlah hati hamba Mu untuk menempuh segala ujian Mu. Aamiin..


Gara-Gara Ketagih Main Game Sampai Pagi, Ayah Ingatkan Anak PDPR Rupanya Tidur. Guru Ni Kongsikan Kisah!

Pengunaan gajet dikalangan kanak-kanak bukanlah satu benda yang kecil. Rata-rata anak-anak kini sudah memiliki gajet sendiri.

Sementelah dalam situasi pandemik ini menyebabkan anak-anak tidak dapat ke sekolah dan belajar melalui talian.

Namun, penggunaan gajet secara luar kawalan mengundang masalah lebih-lebih lagi apabila ibu bapa tidak tahu apa yang dilakukan oleh anak.

Semoga ia menjadi panduan buat ibu bapa dalam mengawasi anak-anak di rumah terutama sekali tentang penggunaan gajet.

SEMAK PUNYA SEMAK, RUPANYA PELAJAR NI MAIN GAME SAMPAI 7.45 PAGI !

Tengah syok ngajar semalam kelas SMALL GROUP FIZIK FORM 5, baru perasan ada seorang pelajar lagi tidak masuk.

Saya memang sudah MARK lama pelajar ni, selalu lewat masuk kelas dan kadang tak masuk juga.

Dulu ada dengar alasannya ada aktiviti pengawas sekolah. So saya tak la curiga apa – apa.

Tapi semalam entah macam mana bila pelajar ni tak masuk kelas, saya mesej terus bapanya.

And surprisingly…

Bapanya tidak tahu !

Dan memang tengah syak pelajar ni tengah tidur.

Bapanya kerja so tinggal anak saja di rumah.

Saya pun mula berasa curiga.

Lantas saya buka aplikasi game Mobile Legend dan SEARCH nama pelajar ini.

Kenapa saya buat sebegitu?

Sebab sebelum ini pelajar tersebut pernah ada isu ketagihan main game Mobile Legend.

Dan saya sudah pun tegur siap – siap.

Ingatkan sudah berubah.

Rupanya tidak !

Semak punya semak, last main game pada jam 7.45 pagi !

Pelajar ini mula main game sekitar 2 pagi lebih dan berterusan hingga 7.45 pagi !

Fuh !

Ini satu hal yang sangat berat !

Kes ni berlaku semalam hari Khamis. Kalau pelajar ini main game sampai 7.45 pagi, sudah timbul syak adakah pelajar ini hadir kelas PDPR paginya itu?

Sah dan memang logik la pelajar ini tengah tidur sekarang ekoran malam semalamnya pelajar ini tidak tidur langsung !

Saya pun menarik nafas panjang, apa nak jadi pelajar ni.

Bakat tu ada boleh pergi jauh tapi terbatas disebabkan masalah sikap.

Ayahnya pun dah geleng kepala bila mana saya SIASAT pelajar ni. Ternyata ayahnya pun baru tahu.

Sebelum tu saya dah pesan awal dah, hal main games ni ada elok terhadkan untuk anak.

Teruk sangat, rampas saja gadget tu. Hati ibu bapa kena cekal dan keras dalam hal ni dan jangan ada belas kasihan.

Nak anak kurangkan dalam permainan games, ibu bapa sendiri kena tegas dalam isu ini.

Jika tidak, sangat mustahil anak akan kurangkan game dengan sendiri bila mana telefon pintar sudah berada di tangan.

Ada baik rampas telefon pintar untuk hari sekolah saja. Hari minggu pulangkan semula dan terhadkan masa game anak tuan puan.

Isu nak guna gadget kelas online itu nanti, boleh guna peranti yang lain yang mana tidak INSTALL sebarang games mahupun apa – apa aplikasi. Hanya digunakan untuk PDPR saja. Kena pandai cari solusi.

Itulah cadangan terbaik bagi saya.

Kalau pelajar itu memberontak, abaikan saja.

Jika ibu bapa menuruti saja kemahuan anak, maka sudah terbalik dunia ini.

Siapa yang lahirkan siapa dan siapa yang TUAN sekarang ini?

Adakah ibu bapa sudah melahirkan TUAN nya?

Nauzubillah. Minta dijauhkan.

Diharapkan ibu bapa semua periksa tingkah laku anak tengah malam.

Pintu bilik sudah tertutup bukan menunjukkan anak sudah tidur jika telefon pintar masih ada dengan mereka.

Elok ada rasa syak wasangka dalam hal ni dari positif memanjang selalu.

#CikguFaidzal

#TheStrategist


Pastikan Bulu Kucing Lebih Lebat Dengan Makanan Yang Satu Ni, Memang Cantik, Jimat Pulak Tu!

Sayang punya pasal, macam-macam perkara yang kita lakukan buat kucing kesayangan kita. Selain belikan makanan yang sihat dan berkhasit, membeli kelengkapan dan beberapa barang mainan antara salah satu perkara yang kita tak pernah lokek. Ibarat macam anak sendiri.

Tapi kalau dah namanya ‘anak’,  kenalah sediakan makanan yang berkhasiat dan baik untuk kesayangan kita yang satu ni. Memilih makanan yang baik dan berkualiti antara yang disarankan.

Tak hanya makanan yang dijual di pasaran, petua dan amalan tradisional juga boleh kita cuba. Salah satu cara mencantikkan bulu kucing yang dikongsikan oleh rakan kita yang menggelarkan dirinya sebagai Bapa Kucing di facebook ini boleh kita cuba.

Paling menarik sebab makanan yang digunakannya untuk mencantikkan bulu kucingnya memang tidak kita jangka. Jom ikut tipnya.

Cantikkan Bulu Dengan Kuning Telur
Menurutnya, caranya untuk mencantikkan bulu kucingnya adalah dengan memberi kuning telur setiap minggu. Memang gebu.

Bagi merawat dan melebatkan bulu kucing yang gugur, beri makan kuning telur setiap minggu. Sekurang-kurangnya sebulan sekali. Lagi kerap lagi bagus.

Kena ajar dari umur 3 bulan lagi. Kalau dah besar susah sikit untuk kucing anda makan. Cuba campurkan pada makanan dia. Beri makan masa dia lapar lagi senang.

Begitu katanya, mudah sahaja iaitu dengan menambahkan sedikit kuning telur dalam makanan kucing. Tambah berselera kucing kita
setiap hari. Silap-silap dia minta lagi dan lagi. Jadi jom cuba.

Selamat mencuba!

Kredit : bapa kucing


Wanita Ni Buktikan Boleh Turunkan Berat Badan Dari 82kg Ke 58kg. Tak Mustahil, Syaratnya Patuh Cara Ni!

Terbaca perkongsian daripada wanita ini yang dikenali sebagai SCha EllCha Lee di laman sosial cukup mengujakan. Berjaya menurunkan berat badannya daripada 82kg menjadi 58kg. Pastinya bukan kerja mudah!

Menariknya juga, perkongsian cara yang diamalkan tersebut membuktikan ramai telah berjaya sepertinya dan turut dikongsikan di akaun fbnya. Ini pastinya menambahkan lagi keterujaan kita yang ada masalah berat badan untuk mencuba teknik yang diamalkannya.

Untuk itu, jom kita semak apa langkah-langkah yang perlu diambil untuk kembalikan berat badan ideal kita. Jom semak.

TIPS KURUS SAYA FROM 82KG++ to 58KG!

Progress dulu, sekarang maintain ja. Sebab active dan tetap jaga makan.

BMR : 1546.5
DCR : 2126.43
DCI : 1594.80
Tinggi : 158cm
Berat Asal : 82kg+
Berat 2016 : 58kg
Tempoh : 10 bulan

Loss 25kg dalam masa 10bulan. Sebulan lost 2-3kg macam tu. Pada yang minta tips dan contoh menu² sepanjang journey saya, ok hari ni saya share antara menu² saya. Ni antara menu² breakfast, lunch dan dinner saya.

Kalau suka dan nak follow silakan. Semoga Bermanfaat untuk semua.

1. Kurangkan garam dan minyak. kalau boleh, elakkan makanan bersodium tinggi, gula, processed food, dan fast food.

2. Makan sumber-sumber semulajadi. Seperti ayam, ikan, telur, tauhu, tempe, buah-buahan dan sayur-sayuran.

3. Makan kerap tetapi dalam portion yang betul. Suku suku separuh.

4. Kurangkan pengambilan karbo. Setiap main meal ambil segenggam sahaja karbo.

5. Lebihkan sayur-sayuran. kalau rasa nak mengunyah, kekacang adalah sumber lemak yang baik. (cukup sekadar 10 hingga 12 biji) sekali snack, atau boleh ambil buah buahan atau sayur sayuran sebagai healthy snack.

6. Perlu tahu maksud DIET yang sebenar. Kerana ada sesetengah persepsi beranggapan bahawa diet itu perlu berlapar. TIDAK! Saya sendiri makan 6-7kali sehari.

7. Lupakan terus air bergas atau berkarbonat. Banyakkan minum air kosong atau green tea.

8. Paling penting, 80% kurus adalah dari penjagaan makanan, 20% dari senaman akan membantu mempercepatkan proses penurunan. Maknanya andai kita bersenam setiap hari pun tapi pemakanan harian tidak dijaga, sememangnya agak slow sedikit progress nya.

9. Rajinkan diri untuk membaca info-info berkenaan kesihatan dan diet yang betul. Kalau rasa nak mengalah, cepat-cepat baca kisah kejayaan orang yang dah berjaya! (jika mereka boleh, takkan kita tak boleh kan).

10. Jangan terlalu memaksa badan untuk cepat kurus. Ini akan menyebabkan badan cepat berasa bosan dan stress. Apabila stress, proses penurunan berat akan terganggu. Kena ingat, kita gemuk bertahun-tahun takkan nak kurus dalam masa seminggu kan? Sabar.

11. Tidur mesti cukup 6-7jam sehari, tidur yang berkualiti baik untuk kesihatan.

12. Minum air putih sehingga Urin anda berwarna jernih. Bila Urin warna jernih, InsyaALLAH badan kita cukup air.

13. Bersenam. Saya tak bersenam hari², cukup 3-4kali seminggu. Janji konsisten. Jangan buat seminggu lepas tu cuti sebulan. Heheh bersenam. Saya suka cardio. Tapi saya mixedkan macam² senaman supaya saya tak bosan. Selamat mencuba. Slowly but surely

Selain itu di dalam posting berlainan, turut disertakan cara mudah diet Dalam diet Mami, diamalkan untuk dijadikan rujukan bersama.

yang Mami pentingkan portion. 1/4 Carbs, 1/4 Protein dan 1/2 Fiber. Senang cerita boleh amal macam diet yang KKM sarankan tu. Suku Suku Separuh. Mudah faham.

Guna piring kecil

Untuk permulaan, u gaiss boleh cuba makan jaga portion dulu. Then makan dalam piring yang lebih kecil supaya kita rasa makanan tu banyak sangat. Jadi otak pun akan set makanan tu cukup untuk buat kita kenyang.

Mulakan 1 gelas air

Kunyah perlahan, Badan ambil masa lebih kurang 20 minit untuk sampai kan signal kenyang ke otak, jadi kunyah perlahan. Mulakan dengan air kosong dahulu 1 gelas sebelum makan.

Cuba kurangkan makanan dan minuman yang manis². Banyakkan minum air kosong. Untuk permulaan boleh cuba dulu tips mudah yang MamiScha sarankan tu ok.

Pilihan menu

Dalam post ni Mami share beberapa menu MamiScha. Tak perlu ikut sebijik sebijik pun. U gaiss boleh ubah ikut kemampuan masing², kalau betul² follow InsyaALLAH boleh loss 3-5kg sebulan ikut badan masing² ya. Menu² ni boleh makan untuk breakfast, lunch dan dinner ikut keperluan masing².

Oh ya, Mami makan 6-7kali tau. Bergantung kepada keperluan mami untuk hari² tertentu. Jangan lupa snacking ya gaiss, snacking boleh ambil 2-3jam antara main meal. Boleh ambil healthy snack seperti buah buahan, kekacang, ubi keledek atau sumber protein seperti telur rebus.

sumber : scha ellcha lee


Jangan Tak Tahu, Bunga Lawang Ada Yang Beracun? Saintis Ni Tunjuk Ciri-cirinya Agar Tak Ada Yang Terbeli!

Bunga lawang yang sering digunakan dalam masakan mempunyai bentuk yang cantik seperti bunga layaknya dan mempunyai aroma yang tersendiri. Selain untuk masakan, rempah ini juga sering digunakan dalam petua orang dulu-dulu umpamanya untuk penjagaan kesihatan dalaman, menyerikan kulit wajah yang kusam dan pelbagai lagi kegunaan bunga lawang ini.

Pun begitu, tahukan anda bunga lawang ini ada yang jenis beracun? Ini sebagaimana perkongsian daripada saintis Dr Suri Roowi berkenaan perkara tersebut. Pendedahan info ini telah menarik perhatian warganet dan buat anda yang belum mengetahuinya, di bawah ini adaperkongsiannya.

Semoga ianya bermanfaat dan menjadikan kita lebih berhati-hati memilih bunga lawang selepas ini.

BUNGA LAWANG ada yang BERACUN?
1. Terdapat 2 jenis bunga lawang iaitu Bunga Lawang Cina dan Bunga Lawang Jepun. Bunga Lawang CINA TIDAK BERACUN manakala Bunga Lawang JEPUN BERACUN.

2.Bunga Lawang Jepun (Rujuk Gambar) mirip Bunga Lawang Cina, tetapi buahnya lebih kecil dan baunya kurang.

3.Bunga lawang Jepun biasa digunakan sebagai racun ikan dan juga racun perosak. Ia juga digunakan untuk mengatasi masalah sakit gigi dan sakit kulit

4.Bahan toksin dalam Bunga Lawang Jepun dikenali sebagai ANISATIN

5.Terdapat kemungkinan produk Bunga Lawang Cina dicemari dengan Bunga Lawang Jepun. Ini kerana, agak sukar membezakan kedua-dua jenis bunga lawang ini menggunakan mata kasar. Satu-satunya cara untuk membezakannya adalah melalui analisis kimia atau dengan melihatnya di bawah mikroskop.

6.Terdapat laporan seorang bayi mengalami masalah serius dan hampir maut setelah diberi minum air bunga lawang. Insiden ini berlaku mungkin disebabkan oleh Bunga Lawang Cina dicemari dengan Bunga Lawang Jepun. Justeru, ELAKKAN memberikan ekstrak air bunga lawang kepada bayi dan kanak-kanak

7.Di Eropah, Bunga Lawang Cina sering digunakan sering dicampurkan dalam minuman teh untuk kurangkan stress. Walaubagaimanapun, terdapat laporan dari Perancis, Sepanyol dan Switzerland menunjukkan peminum air bunga lawang tercemar dengan Bunga Lawang Jepun boleh menyebabkan masalah seperti halusinasi dan loya.

Meninjau di ruangan komen Zaharinah Hussin berpendapat selepas ini sebagai pengguna perlu lebih berhati-hati. Tulisnya “Kena lebih alert lepas ni. Kira bucu bunga lawang. Nampak pelik jer, kita asingkan.”

Begitu juga komen Rose Zeta Jalaluddin, “JazakAllah khyr.. Atas info ni.. Selalu beli je.. Lepas ni kena berhati2..Semoga dirahmati Allah”

Bahkan ramai yang mengucapkan terima kasih kepada Dr Suri Rowwi kerana berkongsi fakta dan info yang bermanfaat. Antaranya seperti Marz Mary. Tulisnya, “Alhamdulillah Moga beri kebaikkan kepada yang membaca info ini. Mubarak Dr. Suri Roowi”


Konon Tak Nak Jadi Ibu Mentua Toksik, Tapi Ramai Berubah Tanpa Niat! Pegang Janji Dengan Cara Ini

Bila dah berkahwin ni, kita hidup bukan dengan pasangan sahaja, tapi ada hati lain juga yang perlu dijaga iaitu keluarga mentua kita. Bila sebut tentang mentua, tidak semua mempunyai pengalaman indah bersama mentua.

Jika sebelum ini ibulah ratu di hati anak lelaki, bila anak dah berkahwin isterilah menjadi keutamaan bagi sang suami. Waktu ini bagi ibu yang bergantung hidup dengan anak itu mula lah rasa dipinggirkan dan berusaha mencari semula perhatian pada anaknya itu. Keadaan ini menjadikan si isteri berasa tidak selesa dan perlu ada persaingan dengan ibu mentua sendiri.

Itu baru sikit… Ada banyak lagi kerenah ibu mentua lain yang dianggap toksik sampaikan ada yang berazam untuk tidak mahu menjadi seperti yang mereka lalui. Tapi.. Sejauh mana realiti untuk tidak menjadi toksik itu? Jom baca perkongsian di bawah ini demi mengelakkan dari jadi ibu mentua toksik.

SAYA TAK AKAN MENJADI IBU MERTUA YANG TOKSIK. Benar kah?

Majoriti gadis hari ini berjanji tak akan menjadi ibu mertua yang toksik pada masa akan datang. Sebenarnya ramai akan berubah menjadi toksik tanpa niat. Hanya kerana struktur sosial kita yang suka menekan wanita supaya bersaing dengan wanita lain.

🔸Jika anda tiada simpanan hari tua, anda akan terpaksa bergantung sumber kewangan dengan anak lelaki anda. Maka terpaksalah anda bersaing dengan menantu anda berebut rezeki.

🔸Jika anda tiada hobi sendiri, maka anda akan bergantung emosi dengan kehidupan anak-anak dewasa anda. Semua aktiviti anak-menantu anda nak campur tangan. ‘Tali pusat’ ini bisa mencekik hubungan dengan anak-menantu anda.

🔸Jika anda tiada aktiviti romantik dengan pasangan hidup anda, anda akan berasa cemburu dan ingin menyibuk setiap kali anak lelaki anda membawa isterinya pergi berdating.

🔸Jika anda merasakan identiti anda 100% sebagai seorang ibu, dan bukannya sebahagian dari identiti anda; hubungan anda dengan menantu boleh terjejas. Kerana anda sukar menerima kenyataan, suatu hari nanti kehidupan anak-anak tidak berkisar tentang anda semata-mata.

Nak jadi ibu mertua yang baik perlu dipupuk lama sebelum kita menjadi ibu mertua.
Jadilah individu tersendiri, hamba Allah, isteri dan kemudiannya sebagai ibu supaya kita tak menyerabutkan kehidupan anak-anak kita nanti. Pupuklah hobi dan aktiviti sendiri. Binalah kehidupan sosial dengan pasangan hidup dan rakan sebaya supaya kita kekal sihat dan relevan.

Jangan lupa tujuan hidup kita bukanlah sebagai ibu semata. Tetapi seorang hamba Tuhan yang bakal dipanggil pulang bertemu denganNya.

Semoga kita semua menjadi bakal mertua yang baik, bermanfaat serta serba memudahkan.


Pertama Kali Nyanyi Lagu ‘Kesetiaan’, Shuib Tahan Sebak ‘Belanja’ Lagu Arwah Siti Sarah

Walaupun sudah lebih 6 bulan pemergian penyanyi terkenal Allahyarhamah Siti Sarah Raisuddin, namun nama beliau masih lagi menjadi sebutan orang malah lagu-lagunya turut diputarkan di stesyen radio.

Semalam, semasa suami beliau Shuib melakukan sesi Live di laman Instagram miliknya di dalam kereta, tiba-tiba kedengaran musik latar yang cukup dikenalinya iaitu lagu yang bertajuk ‘Kesetiaan’ yang diyanyikan oleh isteri tercinta.

Pelawak dan juga pemilik kedai Bumblebee itu akui dia tidak pernah lagi menyanyikan lagu tersebut seumur hidupnya meskipun sewaktu Allahyarhamah isterinya masih ada.

Perkongsian tersebut mendapat perhatian orang ramai sehingga mencapai lebih 500 ribu penonton dan di ruangan komen rata-rata turut merasa sedih. Malah, ada yang mengakui dengar sahaja lagu tersebut terus mengingatkan mereka terhadap arwah.

Baru-baru ini tular lagu ‘Kesetiaan’ selepas dinyanyikan oleh peserta dalam satu pertandingan nyanyian yang mengundang sebak juri, iaitu Datuk Seri Siti Nurhaliza dan Ajai yang terkenangkan Allahyarhamah.

Terdahulu, Shuib dan Allahyarhamah Siti Sarah mendirikan rumahtangga pada 27 Februari 2011 dan dikurniakan 4 orang zuriat.

Allahyarhamah Siti Sarah Raissuddin menghembuskan nafas terakhir pada 9 Ogos 2021. Arwah meninggal dunia akibat jangkitan COVID-19 ketika sarat mengandung. Berita kematian beliau mendapat perhatian seluruh negara termasuklah negara-negara jiran yang turut mendoakan beliau.

Elak dari perkena serangan jantung, jom ikuti perkongsian dari Dr Zubaidi ni!

Comel betul adik-adik BK buat Challange kumpul marshmellow!

Tayang bahagia di social media, realiti ke fantasi? Nak tahu, jom tengok!


“Thank You Baby Girl, ‘Tunggu’ Abang Balik Baru ‘Keluar’”, Luahan Anak Sulung Norman Hakim Buat Netizen Sebak.

Semalam pasangan pelakon popular, Norman Hakim Dan Memey Suhaiza dikurniakan seorang lagi cahaya mata. kelahiran Bayi perempuan seberat 3.35kg nyata membawa kegembiraan pada mereka sekeluarga.

Lebih membahagiakan pasangan ini apabila anak sulung Norman bersama bekas isterinya, Abby Abadi turut pulang ke tanah air. Mohammed Danish Hakim yang sedang menuntut di Turki pulang ke tanah air dua hari lepas untuk bercuti.

Dalam perkongsiannya di laman instagram,  Danish melahirkan rasa terharu dan bersyukur kerana kepulangannya turut disambut adik barunya semalam.

Baby girl baby girl..thank you tau sebab ‘tunggu’ Abang balik dari jauh dulu baru ‘keluar’ ❤

Luahan itu turut mendapat respond dari pengikutnya. Jelas ada yang sebak dan mahu menitiskan air mata dengan perkongsian tersebut.


Rasam, Sup Berempah Enak Rasanya & Bagus Untuk Sistem Imun Tubuh!

Pernah makan rasam? Mungkin ada yang biasa dan tidak kurang  juga yang  langsung tidak pernah dengar apa tu rasam?

Rasam bolehlah kita katakan sejenis sup berasal dari India. Rasanya masam-masam hangat dan beraroma rempah ratus.

Rasa masam terbit daripada penggunaan asam jawa, dan hangat pula dari lada hitam dan gabungan beberapa rempah ratus lainnya. Ia bagus dimakan untuk menjaga kesihatan tubuh badan.

Malah menurut perkongsian Vanistry Kavitha, Rasam juga dikatakan sebagai salah satu cara bagi masyarakat India untuk mencegah virus Corona dengan mengamalkan pengambilannya setiap dua hari sekali.

Jadi apa kata kita lihat bahan-bahan yang diperlukan untuk membuat Rasam dan bolehlah dicuba.

Bahan-bahan:

Biji ketumbar 4 sudu
Lada hitam 3 sudu
Jintan Putih 4 sudu
Jintan kecil 4 sudu

Bawang Putih dgn kulitnya sekali
Bawang Merah kecil dgn kulitnya sekali
Halia 2 inchi ya…
1 biji tomato

(Kesemua bahan tadi di giling dengan air yang sedikit.)
____________________________________

BAHAN BAHAN TUMIS

I sudu biji sawi
5 tangkai cili kering
Sedikit daun Kari
1 biji tomat

Untuk Tumis saya Guna Minyak Kelapa Dara ya…
(Untuk system imunisasi)

Cara penyediaan

1.Panaskan Minyak
2.Masukkan Biji sawi

3.Masukkan bahan bahan tumis seperti bawang yg dihiris ,tomato, daun Kari dan cili kering

4.Masukkan 1 sudu serbuk kunyit.

5.Masukkan bahan bahan giling…masak 2 minit
Masukkan air seperti mana yang di kehendaki.

6.Biar panas dulu ,masukkan garam dan air asam jawa…

7 Akhir sekali tutup api ,masukkan daun ketumbar jangan bagi didih terlalu lama ya…

Dah siap…

Kita boleh makan dengan sambal ikan ya…sedap..


Setahun Tak Sedar Boleh Simpan RM3000! Lelaki Ini Kongsi Tip Mudah Menabung Ikuti Hari, Minggu & Bulan. Inspirasi!

Walaupun dah pertengahan bulan Januari, masih sempat lagi untuk menabung. Tidak dinafikan susah nak displin menyimpan duit. Tapi jika komited dan bersabar, hasilnya memang lumayan.

Dengan cara menabung sebenarnya mendidik kita menjadi seorang yang tidak boros berbelanja dan kawal pembelian barang yang bukan keperluan.

Jadi nak tahu caranya, ikuti tip yang dikongsi lelaki ini, Nik Nur Alif Faisal awal tahun lepas. Buat mereka yang nak mencuba masih praktikal untuk digunapakai bagi tahun 2021.

Apa yang menariknya, ada yang berkongsi telah berjaya merealisasikan tip ini. Tahniah!

TAK SANGKA BOLEH SIMPAN RM 3,306

Nak simpan duit setahun RM3,306?
Jika tahun 2019 kita terkandas untuk simpan duit, takpa tahun 2020 ni kita pulun sehabis baik sampai jadi.

Bawah ni saya ada tips yang kita boleh ikut untuk simpan duit setahun RM3,306.

RM1 – Setiap hari masuk tabung. Total setahun RM366.
RM5 – Setiap minggu simpan 2 keping. Total setahun RM520.
RM10 – Setiap minggu simpan 2 keping. Total setahun RM1040.
RM20 – Setiap bulan simpan 2 keping. Total setahun RM480.
RM50 – Simpan ikut bulan ganjil (Jan, Mac, Mei, Jul, Sep, Nov).Total setahun RM300
RM100 – Simpan ikut bulan genap (Feb, Apr, Jun, Ogos, Okt, Dis).Total setahun RM600

TUKAR DENGAN ASET EMAS PUN BOLEH

Jumlah keseluruhan setahun RM3,306. Banyak benda kita boleh buat dengan duit banyak tu. Plan elok-elok, elakkan pembaziran. Plan tukar kepada aset emas pun boleh, kalau ikut harga hari ni RM214, dah boleh dapat 15 gram. InsyaAllah duit tu akan bertahan lebih lama.

WOW DAH BERJAYA!

Dalam pada itu, warganet turut memberi komen akan mengikut cara yang diberikan oleh lelaki berkenaan menerusi postingnya awal tahun lepas, antaranya Puan Eida MdDaud yang menunjukkan sampul mengikut jumlah wang.

Awal tahun 2020

Apa lagi, masa ada masa untuk mula menabung, jom buat!


Kalau Tahu Tenik Menyimpan Cara Betul, Tak Mustahil  Fresh Graduate Ada Simpanan RM50,000 Selepas 3 Tahun Bekerja.

Sejak kecil lagi kita dididik oleh ibu bapa untuk menabung. Oleh sebab itu, adanya tabung duit syiling semasa kecil.

Apabila sudah bekerja, ia sudah pasti menjadi amalan yang biasa. Namun nak menyimpan sebenarnya ada tekniknya. Dengan kata lain kena ada perancangan.

Bagi yang bekerja terutama ‘fresh Graduate’ walaupun gaji sedikit, jangan jadikan ia halangan untuk menyimpan.

Sebagaimana perkongsian oleh perunding kewangan ini, bahawa ‘fresh Graduate’ boleh menyimpan sehingga RM50,000 jika betul caranya.

Nak tahu caranya, ikuti perkongsian ini.

1. Fresh graduate yang baru mula kerja tu, awal-awal lagi dah kena rancang simpan 50% daripada gaji tau. Kalau tak mampu 50%, buat 30% pun boleh, 10% pun takpa.

2. Gaji RM2,000 simpan RM1,000 (50%). Konsisten buat 3 tahun, dah ada RM36,000 dalam simpanan. Kalau kau buat, kau dapat. Tak buat, tengok je orang lain buat.

3. Iya, memang tak mudah nak simpan RM1,000 dengan gaji RM2,000. Tapi kalau matlamat jelas, susah pun kau sanggup. Kalau gaji RM4,000 lagilah senang nak simpan RM1,000 kan. Takda matlamat kehidupan? Baca artikel ni sampai habis.

4. Dengan simpanan banyak tu, banyak benda anda boleh capai muda-muda ni. Yang penting, kena mulakan simpanan tu. Lambat kau mula, lambatlah merasa kesannya.

5. Dengan RM36,000 tu, kau boleh jadi modal beli rumah harga RM200,000. Ataupun 2 rumah yang berharga RM100,000 setiap satu. Memang cukup sangatlah.

6. Ataupun lagi bijak, buat sijil ASB Financing RM185,000 untuk tempoh pembiayaan 30 tahun dengan ansuran bulanan RM1,000. Tapi bukanlah kau kena bayar sampai 30 tahun. Takpa. Teruskan membaca.

7. Andaikan purata dividen diumumkan 7.00%. Contoh lepas 3 tahun, tunai keseluruhan yang kau dapat adalah RM50,000. Kaya wei. Kaya! Kali pertama pegang duit banyak.

8. Err. Okaylah tu kan. RM50K – RM36K = RM14K. Untung RM14K berbanding simpanan cara biasa. Tak faham pasal ASB Financing, boleh pm saya.

9. Dengan RM50K tu, boleh jadi modal beli rumah harga RM300K. Atau dua buah rumah berharga RM150K setiap satu. Saya dah kirakan, anda layak. Jangan risau.

10. Lepas beli dua rumah tu, bolehlah anda beli kereta dan silalah kahwin. Dah sesuai sangat dah tu. Rumah tu tak payah risau, penyewa boleh bayarkan.

11. Beli rumah pertama subsale ke, lelong ke, undercon ke. Kalau kau faham strateginya, ada ilmu yang sepatutnya, semua boleh buat untung. Modal pun dah ada, kan.

12. Mula kerja umur 23 tahun. Tiga tahun kemudian umur 26 tahun dah ada dua rumah, kereta dan dah berkahwin. Lengkap sangat dah tu. Lepas tu, belilah rumah lagi dan lagi sampai bosan.

NOTA 1: Ini adalah kiraan secara kasar untuk memudahkan pemahaman. Ia dikongsikan secara umum. Jadi, sesuaikanlah dengan situasi dan tahap kewangan masing-masing. Nak layan ASB Financing ni selama 5 tahun pun boleh. Nanti dapat dalam RM90K.
NOTA 2: Kiraan berdasarkan kadar keuntungan bank 5.05% (kadar promosi) dan dividen 7% setahun purata.

Sumber: Harith Faisal

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


‘Siapa Kata Duduk Di Bandar Tak Boleh Bercucuk Tanam.’ Cantik Dan Kemas Pokok Dalam Pasu, Semua Berguna Untuk Masakan!

Biarpun duduk di bandar tidak bermakna kita tidak boleh berbakti kepada tanah. Tidak ada tanah di laman rumah kediaman sama ada rumah teres, kondominum atau apartment bukan alasan tidak boleh bercucuk tanam.

Bagi yang berminat dengan dunia kebun tentu ia bukan alasannya. Bagi mereka yang berminat berkebun tentu akan sanggup menyediakan ruang khas di laman rumah walaupun tidak mempunyai sebarang tanah. Maklumlah ruang hadapan rumah dijadikan parking letak kereta.

Sebagaimana yang dilakukan oleh puan Suzana Yunan ini memang inspirasi, apabila beliau menyusun pasu-pasu secara kemas dan seragam di laman rumah untuk bercucuk tanam. Ia bagaikan kebun mini buatnya. Pelbagai jenis pokok ditanam untuk bahan masakan.

“Siapa kata duduk di bandar tak boleh bercucuk tanam. Sambil kita mendeco merasa jugak guna untuk memasak di dapur. Jadi suri rumah yang bijak baru cik abe sayang.”

Tanaman yang ditaman di laman rumah beliau antaranya bayam brazil, selasih, kesum, italian parsley, pegaga, kunyit, daun sup, ketumbar, pandan, limau kasturi, kari dan cekur.

Inspirasi tak? Apa lagi, ayuh mula bercucuk tanam di laman rumah anda.


“Umur 4 Tahun, Gigi Mula Rapuh & Jatuh.”  Fedtri Yahya Kongsi Anak Jalani Pembedahan Buang 7 Batang Gigi Anak Kerana Rosak Teruk

Pengacara dan penulis lirik terkenal, Ahmad Fedtri Yahya baru-baru ini berkongsi kisah anak lelakinya, Ahmad Wildan Arjuna dimasukkan ke hospital akibat masalah gigi rosak teruk.

Disebabkan itu juga, anak keduanya itu yang mesra dipanggil Juna terpaksa melakukan pembedahan membuang beberapa batang gigi yang rosak.

“Sejak umur 4 tahun, gigi dia mula rapuh dan jatuh. Ada yang jadi hitam. Tak pasti punca kenapa sedangkan gigi kakaknya ok. Selain itu,  dia juga selalu sakit gusi, mudah dan berdarah selalu.

“Jadi memang tak ada pilihan melainkan melakukan pembedahan dan 7 batang giginya terpaksa dibuang. Kebetulan baru-baru ni sakit gusi sampai bengkak teruk. Sebab tu tak boleh tunggu lama,” ujar Fedtri kepada penulis yang bertanyakan hal anaknya itu menerusi perbualan Whattsapp.

Fedtri sebelum itu memuat naik perkongsian anaknya selamat menjalani pembedahan di Hospital Sungai Buloh.

Alhamdulillah selesai pembedahan. Dah togel gigi Juna ? Ingatkan menangis lepas sedar tadi.. tapi cool & steady je. Cuma dia pelik & tertanya-tanya apa yang dah jadi ? Simple request: kinder, vitagen, KUIH APAM ?…

Disebabkan puasa sejak malam tadi,menangis jugaklah bangun subuh nak air, nak coklat, lapar semua…

Terima kasih buat semua petugas Hosp Sg Buloh yang dedikasi dan budiman @ Hospital Sungai Buloh Selangor


Lelaki Ini Kongsi Petua Rawat Batu Karang Guna Buah Tembikai, Tak Sampai 3 Hari Dah Keluar!

Pastinya ramai yang menyukai buah tembikai. Rasanya yang manis, sudah tentu menghilangkan dahaga.

Buah ini adalah antara buah yang sering menjadi pilihan ramai yang turut digemari oleh kanak-kanak.

Namun tahukah anda bahawa buah tembikai ini banyak khasiatnya. Selain itu ia juga didakwa boleh membantu mereka yang menghadapi masalah batu karang.

Selain mendapatkan rawatan doktor, boleh mencuba petua cara alami. Menurut sebuah perkongsian saudara Syah Rino menerusi facebooknya mendakwa, setelah minum jus sebiji buah tembikai, dia mendapati batu karangnya keluar semasa membuang air kecil.

Nak tahu lanjut ikuti perkongsianya.

Alhamdulillah saya baru sembuh dari penyakit batu karang, syukur ke hadrat Allah swt.
Bagi sahabat-sahabat di luar sana yang menderita sakit batu karang boleh cuba petua ini.

Ambik 3 biji tembikai (jangan besar sangat) blend dan campurkan dengan gula batu (tebu) dan minum sehari sebiji (Sehari sebiji). Make sure sebiji tu habis dalam masa 24 jam.

In Shaa Allah jika ada rezeki batu karang tu akan keluar melalui kencing.
Saya buat tak sampai 3 hari Alhamdulillah dengan izin Allah batu karang saya keluar. Boleh la cuba mana tau mujarab.

Sakit batu karang ni memang kalau kena memang menderita sakitnya. Boleh berguling-guling  tahan sakit.

Selamat mencuba.

Sumber : Syah Rino

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“Tak Percaya Sudah Setahun…” Raja Ilya Teruja Buat Sambutan Birthday Talita Love!

Apabila anak semakin meningkat usia, pastinya sebagai ibu bapa merasakan betapa cepat anak-anak membesar. Setiap tahun ketika tibanya hari lahir si anak, pasti akan diadakan sambutan hari lahir sama ada secara bersederhana atau pun besar-besaran.

Menerusi akaun Instagram, Raja Ilya mengadakan sambutan hari lahir anak sulungnya yang menginjak ke usia setahun. Ianya merupakan sambutan kali pertama, pastinya sambutan tersebut diadakan dengan penuh kemeriahan.

Bertemakan warna pink, Talita Love kelihatan sangat comel mengenakan gaun berwarna pink. Ketika majlis tersebut, pelbagai aktiviti disediakan untuk anak-anak kecil dan juga hiasannya juga sangat cantik dengan bunga-bungaan berwarna pink.

Majlis dihadiri oleh rakan-rakan dan kaum keluarga di sebelah suami Raja Ilya, Trent Garrett. Raja Ilya kini menetap di Australia mengikuti suaminya yang berasal dari sana. Alahai, comel betul Talita yang banyak mewarisi wajah ayahnya.

Untuk rekod, Raja Ilya telah mendirikan rumah tangga pada Disember 2018 bersama dengan Trent Garrent. Hasil perkahwinan, mereka dikurniakan seorang anak perempuan, Talita Love.

Sumber: Instagram Raja Ilya

Baca artikel menarik lain di sini:


Masa Dengan Anak, Kena Pandai Adakan Masa & Bukannya Tunggu Ada Masa. Deep Perkongsian Ayah Ni!

Melakukan aktiviti bersama-sama sebenarnya begitu penting dan amat bermakna untuk memastikan hubungan kekeluargaan lebih erat dan sekali gus mencipta momen indah untuk dikenang sepanjang hayat.

Pun begitu, dalam kita melaksanakan tanggungjawab mencari rezeki untuk keluarga,  sering kali berdepan dengan situasi hingga tiada masa untuk anak-anak. Keadaan ini hingga akhirnya menyebabkan hubungan dengan anak-anak menjadi renggang dan menjauh.

Memandangkan formula yang anak-anak cipta tentang membina hubungan yang mesra dengan ibu ayah cukup mudah; siapa yang banyak menghabiskan masa berkualiti bersama mereka, insan itulah yang paling rapat hubungannya.

Lantas, sebelum hubungan anak beranak semakin hari semakin menjauh,  elok kiranya kita sebagai ibu ayah lakukan sesuatu. Ini sebagaimana perkongsian daripada seorang ayah ini. Jom semak dan jadikan panduan bersama.

Namun, tidak dinafikan  disebabkan kesibukan

Pandai betul isteri saya cari masa bermain dengan anak. Balik rumah, sambil buat kerja itu ini, sempat juga dia selit buat aktiviti dengan anak.

Satu hari saya tanya dia, “Macam mana boleh selit masa main dengan anak?”

Suka pula dia tengok muka blur saya ni. Dia kata gini kat saya.

Beza saya dengan dia ialah saya main dengan anak bila saya ada masa. Tapi dia pula akan “Cipta Masa” supaya boleh main dengan anak setiap hari.

Terpelanting saya dibuatnya.

Barulah saya faham beza “If I have time, I will play” dengan “I will make time to play”.

Ya Allah, terasa lalai sungguh. Dengan orang luar boleh pula saya set masa nak berjumpa. Sampai buntu masa nak bersama dengan anak. Tau-tau je anak dah besar.

Ada Special Time

Dia cerita lagi yang dia panggil ni sebagai “Special Time” bersama anak.

Syarat-syarat “Special Time” ni ialah :

2. Pada hujung minggu, boleh dibuat beberapa kali dalam sehari.

3. Masa ni kita luang hanya untuk diri kita dan anak.

4. Aktiviti pula mesti ditentukan oleh anak.

Semasa Special Time, tugas mak ayah ialah fokus pada 5 perkara ni. Jom saya kongsikan.

1) Pujian

Contoh :

“Papa suka tengok kakak main anak patung tu, kakak jaga elok-elok ye”.

Anak terus tahu yang kita sedang perhatikan mereka dan anak dapat rasa diri mereka dihargai bila mereka bermain dengan elok.

2) Beri respon segera

Jika anak kata, “Dinosaur tengah kejar dengan singa”, kita pun ikut ulang dengan penuh semangat.

Barulah anak tahu yang mak ayah tengah mendengar.

3) Ajuk perlakuan anak

Bila anak mula susun blok, mak ayah pun boleh bina blok binaan sendiri.

Anak-anak akan tahu kita tengah beri perhatian.

4) Perhati dan huraikan perbuatan anak.

Contoh:

“Oh….adik susun blok hijau atas blok merah ye. Adik nak bina menara ye?”

5) Bersemangat

Penting ni, mak ayah jangan lemau pula.

Contoh :

“Wow! Cantiknya abang mewarna! Ibu sukalah mewarna dengan abang!”

Lepas ni anak pun tak nak cari gajet sebab mak ayah lagi pandai melayan anak berbanding gajet.


Suami Tak Perlu Tahu Duit Isteri Berapa, Itu Hak Dia Nak Buat Apa. Deep Perkongsian Ni.

Perkahwinan itu adalah sebuah perkongsian hidup suami isteri. Ada cabarannya apabila hidup bersama.

Suami akan memastikan menyediakan segala keperluan isteri dan anak-anak. Namun ada juga isteri yang keluar bekerja dengan keizinan suami. Tapi ini tidak bermakna duit isteri menjadi milik suami. Sebaliknya jika atas redha isteri.

Begitulah coretan yang dipaparkan oleh saudara Khairul Abdullah bahawa seorang suami tak ada hak untuk mengetahui pendapatan isteri kerana itu adalah hak milik isteri.

Bagaimanapun tak salah jika isteri redha untuk membantu suami kala alami kesulitan.

Selanjunya ikuti perkongsian ini.

TAK PERNAH TAHU PENDAPATAN ISTERI

Sepanjang 14 tahun aku berkahwin, aku tak pernah tanya arwah isteri aku berapa gaji dia. Tak pernah pun aku nak curi-curi tengok slip gaji dia. Duit dia, hak dia.

Aku kawan dengan dia waktu dia masih belajar dan aku dah kerja. Banyak aku support dia. Aku masih ingat kerja pertama dia di kedai baju, kerja di butik kerja di lawyer office dan beberapa kerja lain sebelum dia dapat kerja tetap.

Semuanya aku tak pernah tanya berapa gaji dia dapat. Sampailah kami kahwin dan dia kerja dengan pangkat yang agak besar pun aku tak pernah ambil tahu.

Yang aku tahu, aku kena kerja dan usaha macam biasa jugak.

Nafkah tetap kena bagi walaupun tak dapat bagi bulan-bulan aku bagi lumpsum tiap kali aku dapat payment. Selalunya aku bagi jer semua duit yang aku dapat dan aku ambil sikit buat belanja.

TAPI ISTERI BANTU BILA HADAPI KESULITAN

Ada ketika aku takde duit, bisnes teruk dan dia akan bantu aku. Kadang-kadang kami dua-dua takde duit, namun dia tak pernah merungut. Kami makan apa sahaja yang ada.

Dia tak pernah berkira satu sen pun dengan aku. Ada satu tahun tu aku teruk gila, semuanya dia tanggung. Dia kata apa guna hidup bersama kalau tak dapat saling membantu dan hadap semua susah bersama.

Dia tak pernah minta buka-bukan dengan aku sebab dia tahu aku tak mampu. Tak pernah sekelumit dia merungut atau kesal sebab kahwin dengan aku.

Setahun sebelum dia meninggal, rezeki anak-anak barangkali, pendapatan aku agak banyak. Jadi payback time, beribu aku bagi duit belanja dan beribu juga aku bagi nafkah untuk dia. Aku anggap aku bayar nafkah tertunggak bersama dividen. Aku tinggalkan sedikit untuk aku belanja isi minyak pergi kerja.

Aku bawak dia bercuti, aku bawak dia ke tempat yang dia teringin nak pergi. Aku mewahkan dia dan anak-anak. Namun tetap aku tidak pernah tanya berapa gaji dia.

Bagi aku, takde hak aku nak tanya pasal duit dia.

Aku cuma tahu selepas dia meninggal, ketika menerima dokumen peribadi dia daripada pejabat. Dah siap fail dia buat untuk aku akses semua akaun dan dokumen dia.

Aku boleh tengok semua perbelanjaan dia. Kebanyakannya untuk aku dan anak-anak. Semua anak sudah disiapkan segala simpanan masa hadapan. Untuk aku ditinggalkan hibah supaya cukup untuk aku membesarkan anak-anaknya.

Hingga ke saat ini, duit dia masih membantu aku dan anak-anak.

Begitulah.

RUMAHTANGGA SEBUAH PERKONGSIAN

Hidup berumahtangga ni adalah tentang perkongsian, tentang kesepakatan dan juga kebersamaan. Selain kasih sayang, duit merupakan tunjang utama dalam kebahagiaan rumahtangga. Susah nak bahagia kalau takde duit ni. Cinta sahaja tak cukup.

Duit ni juga boleh merobohkan rumahtangga. Jadi, suami isteri tak boleh berkira.

Keduanya perlu saling membantu, berganding bahu. Jangan berkira dengan pasangan masing-masing. Sebagai suami, kita bertanggungjawab sepenuhnya. Namun, isteri harus juga memahami kadar kemampuan suami.

Duit isteri kita tak boleh kacau melainkan dia yang bagi dan dia redha. Duit isteri adalah hak dia sepenuhnya. Duit suami, walaupun kita beli beras dan bayar sewa, duit baki tu anggaplah duit isteri juga yer.

Formulanya, duit dia duit dia, duit kita duit dia juga.

Sumber: Khairul Abdullah


“Tahun Ni Sambut Di Sini Tapi Alam Kita Berbeza.” Suami Bawa Bayi Sambut ‘Anniversary’ Di Pusara Isteri!

Jodoh pertemuan, ajal maut semuanya ketentuan Tuhan. Kita hanya mampu merancang tapi dia yang menentukan segalanya.

Kegembiraan bergelar ibu dan ayah hanya seketika bila mana isteri tersayang pergi buat selama-lamanya. Lebih memilukan, arwah tidak sempat menatap wajah si kecil.

Allahyarhamah Norehan Zainal dikatakan meninggal dunia pada 14 Januari lalu kerana mengalami kompilasi darah beku di jantung tanpa melihat anak mereka, Annur Ayesha.

Baru-baru ini (8 September ), pasangan ini sepatutnya menyambut hari ulang tahun perkahwinan buat kali kedua.

Namun, mereka hanya mampu merancang, biarpun tidak dapat menyambut bersama isteri tersayang, saudara Izrul membawa anak kecil mereka ke pusara arwah isterinya.

Hari ni ulang tahun perkahwinan kita syggg yg ke 2thun..sdih xdpt smbut ngan awk tahun lpas pon kita smbut biase2 je awk ckp xpe tahun dpn kita smbut bertiga meriah skit sbb ade ank tapi tahun ni kita smbut at sni je cme alam kita berbeza…

Kadang hati ni rasa redha kdg x sy sygggg awk sngt2 trbyang2 awk ade lagi ngan sy…da lame nk mlwat awk tapi hari ni sy ambk cti nk bwak ayesha jmpe awk sbb hari ni ulang tahun perkahwinan kita…..

kdg sy rasa down sngt2 tapi hdup prlu dtruskan hrap awk damai la dsana dan smga awk dtmpatkn dklngan org beriman smga suatu hari nnt kita dpt berkumpul kluarga kcik kita nnt d syurga……

Sy ngan ayesha syggg awk sngt2….awk sntiase dhati sy love u sygggg
#8-9-18
#8-9-2020
#ulangtahunperkahwinanke2
#sytetapsygggawk


SPM Sudah Bermula, Ini Amalan Ibu bapa Kena Buat Bila Anak Sedang Exam.

Amalan terbaik ibu ayah ketika anak sedang menduduki peperiksaan.

Saya kumpulkan di sini segala amalan terbaik, hasil perkongsian daripada sahabat-sahabat yang mempunyai anak cemerlang.

1. Doa yang paling baik, rugi jika tidak amalkan.

اللهُمَّ لا سَهْلَ إلا مَا جَعَلتَهُ سَهْلا وَ أنتَ تَجْعَلُ الحزْنَ إذا شِئْتَ سَهْلا

“Allahumma la sahla illa ma ja’altahu sahla, wa ‘anta taj-alul hazna idha shi’ta sahla”

Maksud:

“Ya Allah, tiada kemudahan melainkan apa yang Engkau jadikan mudah,

Dan Engkau dpt mjadikn tanah (yang sulit dan keras), (yakni kesusahan), itu mudah jika engkau mahukan”.

-Hadith driwayatkn Ibnu Sinni&Ibnu Hibban.

Semasa bacakan doa ini, dalam hati niatkan supaya anak-anak dipermudahkan menjawab soalan, dipermudahkan memahami kehendak soalan dan dikurniakan kekuatan oleh Allah untuk memberikan jawapan yang terbaik.

2. Sedekah ikut jumlah hari peperiksaan .

Pada hari-hari peperiksaan, ibu ayah dermalah dalam tabung masjid. Jika Jumlah hari peperiksaannya 7 hari, infaq yang dilakukan juga 7 kali.

Jumlahnya tidak semestinya banyak, sedekahlah mengikut kemampuan, Jangan sampai rasa terbeban dan hilangnya keikhlasan.

Jangan lupakan niatkan sedekah ini atas nama anak, dengan tujuan merungkaikan segala kekusutan dan kepayahan yang dihadapi. Paling penting Allah kurniakan kesihatan yang terbaik buat mereka.

3. Baca Al-Qur’an.

Saya pernah kongsikan satu kisah, seorang ayah yang mengambil cuti sepanjang anaknya menghadapi peperiksaan.

Bermula anaknya menjawab soalan sehingga selesai kertas pertama kedua dan seterusnya, dia setia berada di kawasan sekolah.

Dalam kereta dia mengalunkan ayat Suci Al-Qur’an tanpa henti. Antara surah yang dibaca ialah surah yasin.

Akhirnya usaha ini memberi kejayaan yang sangat cemerlang kepada anaknya, dari 1A semasa trial melonjak kepada straight A dalam peperiksaan sebenar PT3. Kuasa Allah, tidak ada yang mustahil untuk dicapai.

Saya selalu pesan pada murid, jangan takut untuk meminta yang hebat-hebat dari Allah, kerana Allah itu maha berkuasa untuk tunaikan permintaan kita… Sungguh.. tidak ada yang mustahil bagiNYA.

4. Belanja makan dan tunaikan hajat anak yatim.

Belanja makan fakir miskin, anak yatim, kawan dan jiran.

Boleh juga belikan air minuman, kismis kemudian sedekahkan kepada rakan sekelas anak-anak kita.

Amalan terbaik juga ialah tunaikan hajat dan permintaan anak yatim. Gembirakan hati mereka, santuni mereka dengan perkara yang mereka suka.

Setiap kebaikan yang ibu ayah lakukan demi anak mesti kesannya sangat hebat.

5. Puasa dan solat Hajat.

Doa orang yang berpuasa sangat mustajab.
Lebih-lebih lagi jika ia dari seorang ibu dan ayah.

Amalan ini sangat popular, selalu sangat dilakukan dan kesannya memang sangat hebat. Ada anak yang mengakui mudahnya mereka menjawab soalan, urusan lain juga Allah permudahkan.

Sebenarnya segala usaha dan amalan di atas adalah bukti bahawa ibu ayah sedang meredhai segala usaha yang dilakukan oleh seorang anak.

Dari redha ibu ayah, anak-anak akan mendapat redha Allah.

Redha Allah adalah resepi sebenar kejayaan seorang anak.


“Pagi Arwah Meninggal, Tuhan Tak Gerakkan Abang Ipar, Isteri & Anak-Anak Bangun. Ya Tuhan, Sedihnya Tak Dapat Tatap Wajah Akhir Mak Sendiri.” Sebaknya Baca Perkongsian Ni!

Kisah ini cukup menyentuh hati, bagaimaan seorang anak yang tidak berkesempatan melihat wajah terakhir ibunya sebelum dikebumikan. Inilah realiti pada zaman ini, kebanyakan anak-anak sibuk dengan urusan sendiri sehingga mengabaikan ibu bapa.

Ada yang menganggap dengan menghulurkan duit belanja setiap bulan sudah memadai, sebaliknya ibu bapa ni bukan hanya nakkan duit tetapi perhatian dan kasih sayang dari seorang anak. Nak nak lagi dalam usia yang sudah lanjut ini. Semoga kisah ini tidak berlaku dalam kehidupan kita sekeluarga.

Pagi tadi saya sarapan dengan seorang kawan. Dia baru kehilangan mak mertua dia 3 hari lepas. Meninggal sebab sakit tua.

Dia tak kelihatan sedih sangat. Agaknya sebab sebulan lebih arwah sakit dan terlantar, dia dengan isteri yang jaga di rumah. Memang sebulan sebelum tu, arwah datang ke rumah.

Dah jadi rutin, 4 bulan duduk rumah dia, sebulan balik kampung. Lepas tu datang balik. Begitulah.

Jadi datang yang kali ini, arwah sakit kuat. Lepas sebulan meninggal. Dia kata Tuhan mudahkan urusan arwah. Meninggal jam 3:30 pagi, pukul 11:00 pagi esoknya selesai kebumi.

Kejiranan taman dia tinggal di Shah Alam sana sangat membantu. Pukul 3:45 pagi dah ramai bantu itu ini. Syukur dia kata.

Cuma dia terkilan 1 perkara.

“Agaknya Tuhan nak tunjuk benda ni dekat mata aku sendiri. Aku cerita ni kita ambil lah pengajaran,” dia berubah ke nada serius.

Saya mendekatkan muka. Nak dengar betul-betul.

“Tentang abang ipar aku. Duduk tak jauh pun. Dekat Sepang sana. Tapi tak selalu datang ziarah masa arwah sakit. Padahal dekat.”

Nak jadikan cerita, pagi arwah meninggal tu, Tuhan tak gerakkan abang ipar dia bangun tidur. Bukan dia sahaja, isteri dan anak-anak dia pun tak sedar.

“Aku telefon dia ni berkali-kali. Missed calls aku sahaja dekat henfon dia 21 kali. Langsung dia tak angkat.

Biasanya dia akan bangun sembahyang subuh. Pagi tu seorang pun tak sedar,” dia sambung.

Entah pukul berapa abang dia sedar, dah berpuluh missed call, siap ada mesej baru dia dapat berita mak dia dah tak ada.

Bersiap dari Sepang ke Shah Alam, sampai ke tanah perkuburan jenazah dah siap kebumi. Dah habis tahlil pun.

Ya Tuhan. Sedihnya. Dia tak dapat tatap wajah akhir mak sendiri.

Banyak kali kawan saya ulang, “padahal dia dekat sangat. Famili dari Kuala Kangsar sana pun sempat sampai pagi tu.”

Kawan saya kata, pada dia itu didikan Tuhan. Kalau kita tak nak sangat jumpa dan ziarah mak kita, nanti Tuhan pisahkan betul-betul.

Sampai tak sempat nak tengok langsung. Allahu.

Saya yang mendengar pun sedih. Terus terbayang muka Ummi. Nak menangis pun ada.

Kawan-kawan,

Selagi orang tua kita ada, ziarahlah selalu. Andai jauh dan kalian tinggal berjarak, hubungilah selalu. Kita tak tahu sampai bila Tuhan bagi peluang untuk kita khidmat ke ibu bapa kita.

Begitulah.

Firdaus Mokhtar,
Masih bersedih.


Garam Dan Lemon Cara Alternatif Ubati Migrain. Ibu-Ibu Ada Masalah Ini Patut Cuba!

Orang yang mengalami Migrain sensitif kepada hampir segala-galanya. Antaranya sinar cahaya matahari boleh mencetuskan sakit yang teruk terutama seluruh kepala. Migrain dipautkan kepada deria amaran termasuk kerlipan cahaya, kebas di tangan dan kaki, bintik buta, loya, dan muntah-muntah.

Preskripsi ubat-ubatan boleh memberi kesan buruk terutama jika tempoh penggunaan yang lama dan berterusan. Jadi bagi yang mengalami migrain yang kerap dan teruk anda boleh mencuba cara alternatif ini. Mana tahu boleh membantu anda.

Ubat ini diperbuat daripada garam. Pastikan hanya garam berkualiti tinggi digunakan dan sebaiknya gunakan garam Himalaya organik jika anda mahu untuk mendapatkan hasil yang terbaik.

Garam ini akan membantu anda mengurangkan sakit kepala yang teruk dan migrain. Selain itu, ia akan membantu anda menguatkan sistem imun serta membantu memulihkan bacaan alkali dan elektrolit dalam badan anda.

Antara bahan lain untuk petua ini ialah lemon. Lemon dianggap sebagai salah satu buah-buahan yang mempunyai alkali. Badan kita mendapat banyak manfat apabila lemon digabungkan dengan garam kerana membantu anda mengurangkan migrain:

Bahan-bahan :

Setengah biji lemon

Setengah sudu teh garam Himalaya

Cara Penyediaan:

Mulakan dengan memerah limau tersebut ke dalam segelas air, dan kemudian tambah garam Himalaya kepadanya. Gaul dan ubat migrain anda bersedia untuk diminum.


Bahagia Suami Isteri Itu Kena Cari, Ini Amalan Yang Kena Tahu Barulah Sentiasa Hidup Sentosa.

Rumah tangga yang bahagia boleh dikekalkan dengan memberi perhatian pada beberapa perkara kecil yang sebenarnya penting dalam menjaga perhubungan sesama pasangan.

1. Perkahwinan bukan untuk kita mencari pasangan yang melengkapkan segala keperluan, makan, minum, pakaian, layan kita macam raja atau permaisuri. Sampai satu masa nanti, kita akan merasa penat dan kecewa, sebab pasangan ini sifatnya saling melengkapi bukan tempat kita mengharapkan itu dan ini.

2. Gambar sanding save dalam beg duit masing-masing. Bila tawar hati, tenung lama-lama gambar tu.. Ingat balik kenangan indah bersama pasangan.

3. Perkahwinan yang sebenar ialah satu perkongsian dan pengorbanan. Tak sempurna takpe yang penting berusaha untuk jadikan hidup rasa sempurna dan bahagia dengan cara kita.

4. Perkahwinan bukan untuk kita menerima sahaja tetapi bersedialah untuk memberi juga.

5. Jangan diungkit segala kekurangan dan kelemahan pasangan kerana lemah dan kurang itu memang fitrah manusia. Selagi namanya manusia, kita juga miliki fitrah yang sama.

6. Bila Allah datangkan bahagia dalam rumahtangga, itu tandanya Allah nak kita ucapkan rasa syukur. Simpan baik-baik kenangan itu dalam dairy kita.. Tidak perlu kita terjemahkan dalam media sosial kerana risau timbulnya rasa riyak.

7. Jangan terlalu mengharapkan fizikal dan kecantikan pasangan kita macam dulu-dulu, kerana kitapun tahu bila pasangan mengharapkan kita begitu, kita jadi buntu.

8. Pandang jauh ke hadapan, berazam untuk bina anak-anak yang hebat, soleh solehah. Berhenti mengikut hawa nafsu kerana di penghujung usiapun dia buat kita seperti mahu hidup seribu tahun.

Kunci kebahagiaan rumahtangga bukan hanya pada hadiah cincin berlian dan kereta mewah tetapi amalan lain dalam kehidupan.

#1. Menjaga Solat
Semua sudah maklum, solat merupakan tiang agama. Kukuhnya agama, kukuhlah rumah tangga anda, inshaAllah. Tidak kira sesibuk mana anda dan pasangan, pastikan anda menjaga solat anda bersama-sama.

Saling mengingati sekiranya salah seorang daripada anda terleka. Paling baik sekiranya suami berjemaah di surau dan isteri menjaga solat diawal waktu. InshaAllah sekiranya anda dan pasangan menjaga suruhan utama Allah, Allah pasti akan menjaga hubungan anda.perkara kecil kebahagian keluarga, aktivit kebahagian keluarga, kebahagian keluarga, keluarga bahagia

#2. Ucap Terima Kasih Sekurang-kurangnya Sehari Sekali
Anda sering mengucapkan terima kasih pada orang lain walaupun sorang tersebut sekadar memberi anda laluan di kedai runcit yang sempit.

Ucapkan terima kasih pada isteri anda atas hidangan makan malam yang disediakan beliau. Ucapkan terima kasih pada suami anda kerana menghantar anak-anak ke sekolah. Ucapkan terima kasih pada pasangan kerana membasuh sendiri pinggannya sebaik lepas makan.

Kata-kata penghargaan boleh mengingatkan pasangan anda betapa anda menyayanginya dan dengan mengetahui beliau dikasihi, si dia akan berusaha menjadi yang lebih baik untuk anda.

#3. Berikan Layanan Pada Si Dia Dengan Penuh Hormat Dihadapan Orang Lain
Tidak kira anda menghadiri kenduri, temujanji bersama kawan rapat, menghabiskan masa bersama keluarga di kampung atau menemaninya membeli barang di pasar, layanlah pasangan anda dengan penuh hormat. Pimpin tangannya sewaktu berjalan. Berikan senyuman manis padanya. Letakkan tangan anda di atas bahunya.

4. Belajar Untuk Meminta Sesuatu Dengan Lembut Dan Baik
Anda harap suami anda tidak lupa memasukkan baju kotor dalam bakul? Anda kempunan suatu makanan dan berharap isteri anda memasaknya? Anda mahu suami sama-sama membantu anda didapur?

Pastikan anda bertanya, berbanding menyuruh. Sebagai manusia biasa, kita pasti tidak suka disuruh. Begitu juga pasangan anda. Sebagai contoh, daripada berkata “Maknye, saya nak kopi”

Adalah lebih manis sekiranya anda berkata “Sayang, boleh awak buatkan kopi untuk saya?” Dua ayat yang membawa pada maksud dan hasil yang sama, tetapi ayat kedua kedengaran lebih mudah untuk dipenuhi. Lebih-lebih lagi disaat isteri anda baru lepas pulang dari kerja, penat dan terkial-kial menyediakan makan malam untuk keluarga.

Sebagai contoh lain, daripada berkata “Abang, sidaikan kain”. Adalah lebih manis sekiranya diganti dengan “Abang, boleh saya minta tolong awak sidaikan kain?” Sekiranya anda menjadi orang yang disuruh, mana antara dua ayat ini menjadi pilihan anda untuk melaksanakannya segera?

#5. Lakukan Sesuatu Untuk Si Dia Sama Seperti Yang Pernah Anda Lakukan Diawal Perkahwinan
Hantar bunga padanya ditempat kerja. Selitkan nota dalam beg kerjanya. Dalam perjalanan pulang dari tempat kerja, singgah ke kedai dan belikan coklat kegemarannya. Peluk si dia sekuatnya semasa dia merajuk. Puji ketampanannya dan penat lelahnya mencari rezeki untuk keluarga. Hantarkan mesej mengucapkan kata-kata rindu sewaktu di pejabat.

Sekali sekala, pergilah “berbulan madu” untuk mengeratkan hubungan. Perbuatan kecil ini bukan sahaja menggembirakan hati pasangan, ia juga boleh mengimbau balik kenangan manis bersama yang menautkan kasih anda padanya.

#6. Berusaha Memperbaiki Diri Menjadi Yang Lebih Baik Setiap Hari
Buktikan cinta anda dengan berusaha memperbaiki tabiat yang biasa anda lakukan, tetapi tidak disenangi pasangan. Sebagai contoh, sekiranya dia mahu anda kekal sihat dan mengempiskan perut, berusaha pergi ke gym atau mengayuh basikal setiap hari. Lebih bagus sekiranya anda melakukan aktiviti tersebut bersamanya.

Sekiranya pasangan anda seorang yang pembersih, hentikan membiarkan stokin kotor bersepah diatas lantai atau lupa memberus gigi setiap malam. Mengucapkan kata-kata sayang selalu ada baiknya, tetapi lebih baik sekiranya kasih sayang itu turut diluahkan dengan perbuatan.

Kredit: Aminah Mat Yusoff dan semuanyajdt.com